               IL-KUMMISSJONI EWROPEA
            Brussell, 27.7.2016
            COM(2016) 517 final
            Rakkomandazzjoni għal
            DEĊIŻJONI TA' IMPLIMENTAZZJONI TAL-KUNSILLli timponi multa fuq Spanja għan-nuqqas tagħha li tieħu azzjoni effikaċi biex tindirizza d-defiċit eċċessiv

               Rakkomandazzjoni għal

               DEĊIŻJONI TA' IMPLIMENTAZZJONI TAL-KUNSILL

               li timponi multa fuq Spanja għan-nuqqas tagħha li tieħu azzjoni effikaċi biex tindirizza d-defiċit eċċessiv

               IL-KUNSILL TAL-UNJONI EWROPEA,

               Wara li kkunsidrat it-Trattat dwar il-Funzjonament tal-Unjoni Ewropea,

               Wara li kkunsidra r-Regolament (UE) Nru 1173/2011 tal-Parlament Ewropew u tal-Kunsill tas-16 ta' Novembru 2011 dwar l-infurzar effettiv tas-sorveljanza baġitarja fiż-żona tal-euro, u b'mod partikolari l-Artikolu 6 tiegħu,

               Billi,

               (1)Il-Kunsill, b’deċiżjoni adottata fit-12 ta’ Lulju 2016 stabbilxxa li ma ttieħdet l-ebda azzjoni effettiva minn Spanja biex tikkoreġi d-defiċit eċċessiv b’reazzjoni għar-Rakkomandazzjoni tal-Kunsill tal-21 ta’ Ġunju 2013 skont l-Artikolu 126(7) tat-Trattat.

               (2)Wara d-deċiżjoni tal-Kunsill skont l-Artikolu 126(8) tat-Trattat li Spanja ma ħadet l-ebda azzjoni effettiva biex tikkoreġi d-defiċit eċċessiv tagħha, il-Kummissjoni għandha tirrakkomanda lill-Kunsill li jimponi multa.

               (3)Il-multa li trid tiġi imposta fuq Spanja għandha fil-prinċipju tammonta għal 0.2 % tal-PDG fis-sena preċedenti, iżda dan l-ammont jista’ jitnaqqas jew jiġi kkanċellat għal raġunijiet ta’ ċirkostanzi ekonomiċi eċċezzjonali jew wara talba motivata mill-Istat Membru kkonċernat.

               (4)Il-PDG ta’ Spanja fl-2015 kien ta’ EUR 1081.19 biljun. 0.2 % ta' dak il-PDG li jikkorrispondi għal EUR 2162.38 miljun.

               (5)Skont l-Artikolu 2(3) tar-Regolament (UE) Nru 1173/2011, 'ċirkostanzi ekonomiċi eċċezzjonali' tfisser ċirkostanzi fejn eċċess ta’ defiċit tal-gvern 'il fuq mill-valur ta’ referenza huwa meqjus eċċezzjonali fl-ambitu tat-tifsira tat-tieni inċiż tal-punt (a) tal-Artikolu 126(2) tat-TFUE u kif speċifikat fir-Regolament (KE) Nru 1467/97. Skont ir-Regolament imsemmi l-aħħar, dan l-eċċess ikun eċċezzjonali meta jirriżulta (i) minn avveniment 'il barra mill-kontroll tal-Istat Membru kkonċernat u b’impatt maġġuri fuq il-pożizzjoni finanzjarja tal-amministrazzjoni pubblika jew (ii) minn tnaqqis qawwi fir-ritmu ekonomiku, li jfisser rata negattiva ta' tkabbir annwali tal-volum tal-PGD jew minn telf akkumulat tal-output matul perjodu mtawwal ta’ tkabbir tal-volum tal-PGD annwali baxx ħafna relattiv mal-potenzjal tiegħu.

               (6)Evalwazzjoni tal-applikazzjoni tal-kundizzjonijiet imsemmija hawn fuq għal Spanja tipproduċi l-konklużjonijiet li ġejjin:

               Wara għaxar perjodi ta' tliet xhur konsekuttivi ta’ tkabbir reali negattiv tal-PDG , it-tkabbir ekonomiku fi Spanja kompla fit-tielet kwart tal-2013. It-tkabbir reali tal-PDG laħaq 1.4 % fl-2014 u tela' għal 3.2 % fl-2015. Skont it-tbassir aġġornat tar-rebbiegħa tal-2016 tal-Kummissjoni, it-tkabbir reali tal-PDG huwa mistenni li jilħaq 2.9 % fl-2016. Din hija reviżjoni 'l fuq ta’ 0.3 punt perċentwali meta mqabbel mat-tbassir tar-rebbiegħa tal-Kummissjoni tal-2016, xprunat minn konsum pubbliku u privat ogħla milli mistenni fl-ewwel kwart tas-sena. Konsegwentement, ma kienx hemm tnaqqis kbir fir-ritmu ekonomiku matul il-perjodu 21 ta’ Ġunju 2013 Rakkomandazzjoni tal-Kunsill (jiġifieri 2013-2016).

               Barra minn hekk, ma seħħ l-ebda avveniment mhux tas-soltu barra mill-kontroll tal-gvern, b’impatt kbir fuq il-finanzi pubbliċi matul l-2013–2016. Għalkemm l-inflazzjoni fi Spanja ssorprendiet fuq in-naħa baxxa u saħansitra kienet negattiva fl-2014, l-impatt tagħha fuq il-finanzi pubbliċi ma kienx kbir u kien fil-biċċa l-kbira kkumpensat minn tkabbir reali tal-PDG ogħla milli mistenni, b’ħolqien mgħaġġel ta’ impjiegi u tkabbir b’komponent ta' tkabbir li jrendi t-taxxi li kien ta' benefiċċju għat-tnaqqis tad-defiċit.

               (7)Għalhekk ma jeżistux ċirkustanzi ekonomiċi eċċezzjonali li jiġġustifikaw tnaqqis tal-ammont tal-multa.

               (8)Fit-13 ta’ Lulju 2016, Spanja ressqet talba raġunata lill-Kummissjoni biex tirrakkomanda li l-Kunsill jistabbilixxi l-ammont tal-multa għal żero. Insostenn tat-talba tagħha, Spanja tat ir-raġunijiet segwenti:

               (9)Spanja tfakkar il-kisbiet importanti tagħha fl-implimentazzjoni ta’ aġenda ta’ riforma wiesgħa, minkejja kuntest ekonomiku diffiċli ħafna, li kienet deċiżiva biex tappoġġa l-irkupru qawwi tal-attività ekonomika u l-ħolqien tal-impjiegi, kif ukoll il-korrezzjoni tal-iżbilanċi akkumulati. Tagħti enfasi wkoll fuq l-isforz fiskali sinifikanti implimentat wara l-kriżi u l-impatt negattiv ta’ inflazzjoni baxxa u saħansitra negattiva fuq il-proċess ta’ aġġustament fiskali u l-ekonomija b’mod ġenerali. Tqajmu wkoll kwistjonijiet metodoloġiċi, rigward l-allegata inabilità tal-metodoloġija preżenti li tivvaluta l-konformità mal-PST biex jittieħed kont tas-sorpriżi tal-inflazzjoni negattiva jew li jitkejjel b’mod preċiż it-tkabbir potenzjali tal-PDG fil-każ ta’ Spanja. Fl-aħħar nett, tirrapporta dwar il-miżuri u l-impenji li ttieħdu sabiex jitnaqqas id-defiċit pubbliku fl-2016 u tirriafferma l-impenn biex tikkoreġi d-defiċit eċċessiv sal-2017.

               (10)Valutazzjoni tal-argumenti msemmija hawn fuq twassal għall-kunsiderazzjonijiet ta’ hawn taħt.

               (11)L-ekonomija Spanjola għaddiet minn tibdil sinifikanti f’dawn l-aħħar snin, bis-saħħa wkoll ta'riformi li saru f’ambjent ekonomiku diffiċli li għenu sabiex jitnaqqsu r-riġiditajiet eżistenti fis-swieq tax-xogħol u tal-prodotti. It-tlestija b’suċċess tal-programm ta’ għajnuna finanzjarja għar-rikapitalizzazzjoni tal-istituzzjonijiet finanzjarji fi Spanja fil-bidu tal-2014 u riformi strutturali kbar li twettqu fl-istess żmien ħolqu bażi soda għal irkupru ekonomiku. Anki wara t-tlestija tal-programm, Spanja kompliet timplimenta r-riformi strutturali, inkluża riforma fil-qafas tal-insolvenza, it-tlestija tar-ristrutturar tas-settur bankarju, ir-riforma tal-amministrazzjoni pubblika u l-ħolqien ta’ kunsill fiskali indipendenti. Bil-għajnuna ta' politika monetarja u qafas ta' governanza msaħħaħ taż-żona tal-euro, dan witta t-triq għar-ritorn tal-influssi kapitali u kundizzjonijiet finanzjarji mtejba. Kif reġa’ beda t-tkabbir fit-tieni nofs tal-2013, ir-riekwilibriju intern u estern avvanza, bl-appoġġ ukoll ta' kisbiet tal-kompetittività li kienu riżultat tar-riformi. L-irkupru huwa akkumpanjat minn ħolqien sod ta’ impjiegi, appoġġjat minn moderazzjoni kontinwa fil-pagi u l-impatt tar-riformi tas-suq tax-xogħol. Minkejja progress fir-riekwilibriju tal-ekonomija, għad fadal sfidi importanti, peress li għad hemm livell għoli ta’ dejn privat u pubbliku rifless f'livell għoli ħafna ta’ obbligazzjonijiet esterni netti, jesponi lill-pajjiż għal riskji li jirriżultaw minn bidliet fis-sentiment tas-suq, u l-qgħad, li għadu għoli, jxekkel l-aġġustament ekonomiku.

               (12)Filwaqt li Spanja ma ħaditx azzjoni effikaċi biex tindirizza d-defiċit eċċessiv f’konformità mar-rakkomandazzjoni tal-Kunsill tal-21 ta’ Ġunju 2013, hemm bżonn li jingħata rikonoxximent lill-fatt li Spanja kienet diġà għamlet sforzi fiskali mdaqqas biex tikkoreġi d-defiċit eċċessiv fil-baġits għall-2012 u sa ċertu punt l-2013. L-eżawriment tal-konsolidazzjoni enfasizzat permezz tad-Deċiżjoni tal-Kunsill tat-12 ta’ Lulju 2016 segwa dan l-isforz strutturali u fiskali sostanzjali u seħħ wara kundizzjonijiet ekonomiċi diffiċli li kellhom effett fuq il-koeżjoni soċjali. Tabilħaqq, minkejja l-irkupru qawwi tal-ekonomija sa mit-tielet perjodu ta' tliet xhur tal-2013, Spanja baqgħet tbati minn kundizzjonijiet ekonomiċi sfavorevoli matul il-perjodu kopert mill-aħħar rakkomandazzjoni tal-Kunsill. Id-differenza fil-produzzjoni laħqet it-8.5 % tal-PDG potenzjali fl-2013 u, filwaqt li kienet qed titjieb malajr, kienet għadha fil-biċċa l-kbira fin-negattiv sa −4.0%, fl-2015. Ir-rata tal-qgħad telgħet għal 26.1 % fl-2013 u l-esklużjoni soċjali u l-inugwaljanza żdiedu wara l-kriżi, li ġabu s-sehem globali ta’ persuni f’riskju ta’ faqar jew esklużjoni soċjali għal 29.2 % fl-2014, waħda mill-ogħla rati fl-UE.

               (13)F’dan il-kuntest, filwaqt li xi wħud mill-miżuri li ttieħdu fis-snin reċenti kellhom impatt negattiv dirett fuq il-finanzi pubbliċi, dawn setgħu kkontribwew għat-tkabbir u għall-impjiegi fuq perjodu ta’ żmien medju u fit-tul, u b’hekk fuq is-sostenibbiltà tal-finanzi pubbliċi. L-eżenzjonijiet u r-rifużjonijiet tal-kontribuzzjonijiet tas-sigurtà soċjali kkontribwew għall-persistentza tad-defiċit tal-amministrazzjoni pubblika, iżda sa ċertu punt appoġġjaw il-koeżjoni soċjali billi immiraw lejn nies bi dħul baxx, ħaddiema anqas kwalifikati u kuntratti permanenti ġodda. Ir-riformi tat-taxxa adottati tard fl-2014, filwaqt li huma sottofinanzjati, huma intenzjonati biex jagħmlu l-istruttura tat-taxxi aktar favur it-tkabbir, kif ukoll itejbu l-governanza fiskali u l-ekwità.

               (14)Għall-2016, il-gvern Spanjol, mill-pożizzjoni proviżorja tiegħu, ħa miżuri għat-tnaqqis tad-defiċit wara r-rakkomandazzjoni tal-Kummissjoni tad-9 ta’ Marzu 2016 dwar miżuri li kellhom jittieħdu minn Spanja sabiex tiġi żgurata korrezzjoni f’waqtha tad-defiċit eċċessiv tagħha, li hija ħaġa pożittiva. B’mod partikolari, bil-ħsieb li jiġu implimentati dispożizzjonijiet fil-leġiżlazzjoni domestika biex isaħħu d-dixxiplina fiskali fuq il-gvernijiet reġjonali, fis-6 ta’ April, il-gvern talab lil 12-il gvern reġjonali biex japprovaw tnaqqis fl-approprjazzjonijiet tal-baġit sabiex jiżguraw il-konformità mal-miri tad-defiċit tagħħom għall-2016. Filwaqt li t-tnaqqis fin-nefqa għall-2016 adottat s’issa minn dawn il-gvernijiet huwa konsiderevolment inqas mill-ammont mistenni rrappurtat fil-programm ta’ stabbiltà tal-2016, il-gvern ċentrali ta’ Spanja approva madwar 0.2 % tat-tnaqqis tal-PDG fl-approprjazzjonijiet baġitarji. Fit-13 ta’ Lulju, il-gvern proviżorju Spanjol ħabbar l-impenn tiegħu biex jimplimenta aktar miżuri bżonnjużi li jnaqqsu d-defiċit.. Fuq in-naħa tad-dħul, kienu maħsuba emendi għat-taxxa tad-dħul korporattiva għal meta jiġi ffurmat il-gvern il-ġdid biex ipattu għat-telf fid-dħul ta’ madwar 0.5 % tal-PGD mistenni fl-2016 wara l-bidliet li saru fir-regolament ta’ ħlasijiet bin-nifs (pagos fraccionados) tat-taxxa fuq l-introjtu korporattiv, b’tali mod li jiġi żgurat li l-introjti mit-taxxa fuq id-dħul korporattiv jilħqu l-livell mistennija fil-Programm ta’ Stabbiltà tal-2016. Fuq in-naħa tal-infiq, l-avvanz tad-data tal-għeluq tas-sena fiskali tal-gvern ċentrali, adottat fl-14 ta’ Lulju, jista’ jgħin biex titrażżan iż-żieda fl-infiq fit-tieni nofs tal-2016. Minkejja dan, dawn il-miżuri għadhom soġġetti għal riskji konsiderevoli ta' implimentazzjoni, b’mod partikolari rigward l-adozzjoni mill-Parlament ta’ bidliet meħtieġa tal-liġi tat-taxxa fuq id-dħul korporattiv u għal dubji dwar jekk humiex biżżejjed sabiex jikkumpensaw it-tnaqqis mistenni fid-dħul tat-taxxa fuq id-dħul korporattiv. Il-gvern impenja ruħu li jieħu aktar miżuri kontra l-frodi fiskali.

               (15)It-talba raġunata ta' Spanja lill-Kummissjoni tenfasizza wkoll  l-impatt negattiv ta’ inflazzjoni baxxa u saħansitra negattiva fuq il-proċess ta’ aġġustament fiskali u l-ekonomija b’mod ġenerali. Kif sostniet ukoll fid-deċiżjoni tal-Kunsill tat-12 ta’ Lulju 2016, matul l-2013-2015, l-inflazzjoni Spanjola (kif imkejla mid-deflattur tal-PDG) kienet tabilħaqq ferm taħt dik fix-xenarju makroekonomiku ta’ referenza li fuqu hija bbażata r-rakkomandazzjoni (li kienet negattiva fl-2014, b’-0.4 %). Madankollu, l-impatt negattiv ta’ inflazzjoni baxxa jew saħansitra negattiva fuq ir-riżultati fiskali ta’ Spanja kien fil-biċċa l-kbira paċut minn tkabbir reali tal-PDG ogħla milli mistenni.

               (16)Spanja semmiet ukoll intoppi metodoloġiċi, rigward l-allegata inabilità tal-metodoloġija ta' azzjoni effettiva fil-preżent li tikkunsidra s-sorpriżi tal-inflazzjoni negattiva jew li tkejjel b’mod preċiż it-tkabbir potenzjali tal-PDG fil-każ ta’ Spanja. Fir-rigward tal-possibbiltà ta’ sottovalutazzjoni tal-isforz strutturali mwettaq fi Spanja, għandu jiġi mfakkar li l-Kummissjoni, biex tevalwa l-potenzjal tat-tkabbir, tapplika l-metodoloġija tal-funzjoni tal-produzzjoni li ġiet miftiehma b'mod komuni u approvata mill-Kunsill. Fir-rigward tal-impatt tal-inflazzjoni negattiva, il-Kummissjoni tirrikonoxxi fil-ħidma analitika tagħha li l-metodoloġija maqbula għas-sorveljanza fiskali — u fuq il-bażi tal-korrezzjoni taċ-ċifri tal-bilanċ nominali permezz ta’ stimi potenzjali tal-output — tista’, fil-preżenza ta’ xokk ta' inflazzjoni negattiva , twassal għal sottovalutazzjoni tal-isforz strutturali. Madankollu, dan l-approċċ huwa kkumplimentat minn l-hekk imsejħa miżura minn isfel għal fuq tal-isforz fiskali, li tivvaluta jekk il-miri tan-nefqa jkunux intlaħqu u ġewx implimentati l-miżuri diskrezzjonali ppjanati fuq in-naħa tad-dħul. Kontra l-bidla fil-bilanċ strutturali, din il-miżura minn isfel għal fuq x'aktarx tissopravaluta l-isforz fiskali wara x-xokk tad-diżinflazzjoni. Fil-każ ta’ Spanja, anke l-użu ta’ tali metodoloġija minn isfel għal fuq turi li ma sar l-ebda sforz kumulattiv matul l-2013–2015, kontra r-rakkomandazzjoni ta' sforz strutturali kumulattiv ta’ 3.0 % tal-PDG.

               (17)Fid-dawl tat-talba motivata ta' Spanja u f’kunsiderazzjoni tal-punti preċedenti, b’mod partikolari tar-riformi strutturali profondi meħuda mill-gvern Spanjol mill-2012 u li għadhom fis-seħħ, l-ambjent ekonomiku diffiċli matul il-perjodu kopert mir-rakkomandazzjoni tal-Kunsill ta’ Ġunju tal-2013, l-impenji ta’ tnaqqis tad-defiċit imħabbra mill-gvern interim Spanjol fit-talba motivata tiegħu, flimkien ma’ miżuri ta’ konsolidazzjoni li ttieħdu wara r-Rakkomandazzjoni tal-Kummissjoni tad-9 ta’ Marzu 2016 dwar miżuri li għandhom jittieħdu minn Spanja sabiex tiġi żgurata korrezzjoni f’waqtha tad-defiċit eċċessiv tagħha, tqis li jkun f'waqtu li l-multa ta’ 0.2 % tal-PDG tiġi kkanċellata.

               ADOTTA DIN ID-DEĊIŻJONI:

               Artikolu 1

               Il-multa ta’ 0.2 % tal-PDG li għandha tiġi imposta fuq Spanja għan-nuqqas tagħha li tieħu azzjoni effettiva b’reazzjoni għar-rakkomandazzjoni tal-Kunsill tal-21 ta’ Ġunju 2013 hija kkanċellata.

               Artikolu 2

               Din id-Deċiżjoni hija indirizzata lir-Renju ta’ Spanja.

               Magħmul fi Brussell,

                  Għall-Kunsill

                  Il-President


title: Rakkomandazzjoni għal deċiżjoni tal-Kunsill li tabroga d-Deċiżjoni 2005/185/KE dwar l-eżistenza ta’ żbilanċ eċċessiv fir-Repubblika Ċeka

text:
     MT

MT        MT
 ---pagebreak---      KUMMISSJONI TAL-KOMUNITAJIET EWROPEJ

                                    Brussel 7.5.2008
                                    SEG(2008) 571 finali

                   Rakkomandazzjoni għal

               DEĊIŻJONI TAL-KUNSILL

     li tabroga d-Deċiżjoni 2005/185/KE dwar l-eżistenza
            ta’ żbilanċ eċċessiv fir-Repubblika Ċeka

                (preżentata mill-Kummissjoni)

MT                                                         MT
 ---pagebreak---                                   MEMORANDUM TA' SPJEGAZZJONI

     1.       SFOND

     L-Artikolu 104 tat-Trattat jistabbilixxi li l-Istati Membri għandhom jevitaw żbilanċi eċċessivi
     u jiffissa proċedura għall-identifikazzjoni u l-korrezzjoni tagħhom. Il-proċedura ta’ żbilanċ
     eċċessiv (PŻE) hija speċifikata aktar fir-Regolament tal-Kunsill (KE) Nru 1467/97 dwar “it-
     tħaffif u l-ikkjarifikar ta’ l-implimentazzjoni tal-proċedura kontra l-iżbilanċ eċċessiv”1 li
     tagħmel parti mill-Patt ta’ Stabbiltà u Tkabbir. Skond l-Artikolu 104(2) tat-Trattat, il-
     Kummissjoni għandha tissorvelja l-konformità mad-dixxiplina baġitarja fuq il-bażi ta' żewġ
     kriterji, jiġifieri: (a) jekk l-iżbilanċ pubbliku ppjanat jew dak attwali jaqbiżx il-valur ta'
     referenza ta' 3% tal-PGD (sakemm il-proporzjon ta’ l-iżbilanċ ma jkunx naqas sostanzjalment
     u kontinwament, u jkun laħaq livell qrib il-valur ta' referenza; jew, alternattivament, l-eċċess
     fuq il-valur ta' referenza jkunx biss eċċezzjonali u temporanju, u l-proporzjon jibqax qrib il-
     valur ta' referenza); u (b) jekk id-dejn pubbliku jaqbiżx il-valur ta' referenza ta' 60% tal-PGD
     (ħlief jekk il-proporzjon tad-dejn ikun qed jonqos biżżejjed u jkun qed joqrob b'ritmu
     sodisfaċenti lejn il-valur ta' referenza).

     Skond il-Protokoll dwar il-proċedura kontra l-iżbilanċ eċċessiv anness mat-Trattat, il-
     Kummissjoni tipprovdi d-data għall-implimentazzjoni tal-PŻE. Bħala parti mill-applikazzjoni
     ta’ dan il-Protokoll, l-Istati Membri jridu jinnotifikaw id-data dwar l-iżbilanċi u d-dejn tal-
     gvern kif ukoll dwar fatturi varjabbli oħra relatati darbtejn fis-sena, jiġifieri qabel l-1 ta’ April
     u qabel l-1 ta’ Ottubru, skond l-Artikolu 4 tar-Regolament tal-Kunsill (KE) Nru 3605/932,3.

     Fit-12 ta’ Mejju 2004, il-Kummissjoni tat bidu għall-PŻE għar-Repubblika Ċeka permezz ta'
     l-adozzjoni ta' rapport skond l-Artikolu 104(3), ibbażat fuq żbilanċ ġenerali tal-gvern ta'
     12.9% tal-PGD fl-20034 (5.9% tal-PGD li jeskludi spiża maġġuri ta' darba marbuta ma'
     garanziji li ngħataw mill-Istat). Fil-5 ta' Lulju 2004, il-Kunsill, fuq rakkomandazzjoni tal-
     Kummissjoni, iddeċieda li r-Repubblika Ċeka kellha żbilanċ eċċessiv skond l-
     Artikolu 104(6)5. Fl-istess waqt, u wkoll fuq il-bażi ta' rakkomandazzjoni tal-Kummissjoni, il-
     Kunsill indirizza r-rakkomandazzjonijiet skond l-Artikolu 104(7) lir-Repubblika Ċeka bl-għan
     li l-qagħda ta’ l-iżbilanċ pubbliku eċċessiv tinġieb fi tmiemha sa mhux aktar tard mill-2008.

     1
             ĠU L 209, 2.8.1997, p. 6. Ir-Regolament kif emendat bir-Regolament (KE) Nru 1056/2005 (ĠU L 174,
             7.7.2005, p. 5).
     2
             ĠU L 332, 31.12.1993, p. 7. Ir-Regolament kif emendat l-aħħar bir-Regolament (KE) Nru 2103/2005
             (ĠU L 337, 22.12.2005, p. 1).
     3
             Wieħed jista jara l-aktar notifika riċenti tar-Repubblika Ċeka hawn:
             http://epp.eurostat.ec.europa.eu/portal/page?_pageid=2373,58110711&_dad=portal&_schema=portal.
     4
             SEG(2004) 575. Sadanittant, ir-riżultat ta’ l-iżbilanċ ta’ l-2003 ġie rivedut bi tnaqqis għal 6.6 % tal-
             PGD (ma jinkludix iżjed spejjeż ta’ darba).
     5
             ĠU L 62, 9.3.2005, p. 20.

MT                                                         2                                                            MT
 ---pagebreak---      Minħabba t-tbassir ta' nfiq baġitarju eċċessiv fl-2007 u eċċess kontinwu ta’ l-iżbilanċ fuq il-
     valur ta' referenza fl-2008, fuq il-bażi tal-pjanijiet baġitarji proposti qabel l-elezzjoni ġenerali
     ta' Ġunju 2006, il-Kunsill adotta deċiżjoni skond l-Artikolu 104(8) fl-10 ta' Lulju 2007,
     imsejsa fuq rakkomandazzjoni mill-Kummissjoni, fejn qal li l-azzjoni meħuda mir-
     Repubblika Ċeka ma kinitx tidher tajba biżżejjed biex tikkoreġi l-iżbilanċ eċċessiv sa l-
     iskadenza ta' l-2008. Fl-10 ta’ Ottubru 2007, il-Kunsill ħareġ rakkomandazzjoni ġdida skond
     l-Artikolu 104(7), ibbażata fuq rakkomandazzjoni mill-Kummissjoni, fejn irrakkomanda lir-
     Repubblika Ċeka biex tikkontrolla aktar il-qagħda ħażina tal-baġit fl-2007 u kkonferma s-sena
     oriġinali ta’ skadenza, l-2008, biex fiha tintemm il-qagħda ta’ żbilanċ eċċessiv. L-awtoritajiet
     Ċeki kellhom iniżżlu l-iżbilanċ taħt il-valur ta’ referenza ta’ 3% tal-PGD b’mod kredibbli u
     sostenibbli. Għal dan l-għan, fuq il-bażi tat-tbassir disponibbli dak iż-żmien, il-Kunsill
     irrakkomanda lill-awtoritajiet Ċeki biex jiżguraw titjib fil-bilanċ strutturali (jiġifieri l-bilanċ
     nett aġġustat ċiklikament tal-miżuri ta’ darba jew oħrajn temporanji) ta’ mhux inqas minn
     ¾ % tal-PGD fl-2008 meta mqabbel ma' l-2007. Il-Kunsill stabbilixxa l-iskadenza tad-
     9 ta' April 2008 biex l-awtoritajiet Ċeki jieħdu azzjoni effettiva.

     Barra minn hekk, il-Kunsill stieden lir-Repubblika Ċeka “biex tiżgura li l-konsolidament
     baġitarju lejn l-objettiv tagħha għal żmien medju (MTO) għall-pożizzjoni baġitarja ta’ żbilanċ
     strutturali ta’ 1 % tal-PGD jinżamm wara li l-iżbilanċ eċċessiv jiġi korrett u biex tilħaq l-MTO
     sa l-iskadenza oriġinali ta' mhux aktar tard mill-2012.”

     Tabella 1: Aġġustament approvat mill-Kunsill fl-10 ta' Ottubru 2007
     % tal-PGD, sakemm m’hemmx indikazzjoni mod             2006               2007                    2008
     ieħor
     Bilanċ ġenerali tal-gvern                               -2.7        aħjar minn -3.3           żbilanċ <3
     tibdil fil-bilanċ strutturali                                                                mill-anqas ¾
     p.m.: Tkabbir reali tal-PGD (%)                           6.0              5.0                    4.9
     Noti: Bilanċ strutturali = bilanċ aġġustat ċiklikament li jeskludi miżuri ta’ darba u miżuri temporanji oħrajn.
     Sors: Rakkomandazzjoni tal-Kunsill skond l-Artikolu 104(7), adottata fl-10 ta’ Ottubru 2007, u t-tbassir tar-
     Rebbiegħa 2007 tas-servizzi tal-Kummissjoni.
     Wara li tagħlaq l-iskadenza stabbilita mill-Kunsill, il-Kummissjoni normalment tagħmel
     evalwazzjoni formali ta’ l-azzjoni meħuda mill-awtoritajiet b’reazzjoni għar-
     rakkomandazzjonijiet tal-Kunsill filwaqt li tqis it-tbassir l-aktar riċenti tas-servizzi tagħha.
     Dan jirrappreżenta evalwazzjoni intermedja dwar jekk il-pajjiż huwiex miexi tajjeb biex
     jikkoreġi l-iżbilanċ eċċessiv fil-ħin. Fil-każ tar-Repubblika Ċeka, din l-evalwazzjoni
     intermedja hija inkluża fid-dokument ta’ bħalissa u mibdula bih. Din l-evalwazzjoni tqis in-
     nota tal-gvern Ċek dwar il-miżuri korrettivi adottati skond il-PŻE ta’ April 20086.

     Skond l-Artikolu 104(12), deċiżjoni tal-Kunsill dwar l-eżistenza ta’ żbilanċ eċċessiv għandha
     tiġi abrogata, fuq il-bażi ta’ rakkomandazzjoni tal-Kummissjoni, meta l-iżbilanċ eċċessiv fl-
     Istat Membru kkonċernat ikun, fl-opinjoni tal-Kunsill, ġie korrett.

     6
             Ittra ta’ l-10 ta’ April 2008 mibgħuta mill-Ministru għall-Finanzi Ċek lill-Kummissarju għall-Affarijiet
             Ekonomiċi u Monetarji.

MT                                                         3                                                            MT
 ---pagebreak---      2.       ŻVILUPPI RIĊENTI DWAR L-IŻBILANĊ

     Fl-2003, l-iżbilanċ ġenerali tal-gvern kien laħaq is-6.6 % tal-PGD. Minn hemm ’il quddiem,
     bl-eċċezzjoni ta’ l-2005 (3½ % tal-PGD), l-iżbilanċ ġenerali tal-gvern ma telax aktar minn
     3 % tal-PGD. L-iżviluppi ta’ l-iżbilanċ nominali mill-2004 kienu aħjar mid-direzzjoni
     irrakkomandata għat-tnaqqis fl-iżbilanċ (nominali) fir-rakkomandazzjoni 104(7) tal-
     5 ta’ Lulju 2004. It-titjib fl-iżbilanċ ġenerali tal-gvern kien dovut għal dħul akbar minn dak
     mistenni ġġenerat minn tkabbir aktar milli wieħed antiċipa, li ta’ kull sena, mill-2005, qabeż
     is-6 %, kif ukoll għal tnaqqis fin-nefqa. In-nefqa ġenerali tal-gvern niżlet gradwalment, bħala
     persentaġġ tal-PGD, minn 45 % tal-PGD fl-2004 għal 42.4 % tal-PGD fl-2007. Dan kien
     parzjalment dovut għall-konsum tal-gvern li tnaqqas b'madwar 2 % tal-PGD kif ukoll tnaqqis
     fl-ispejjeż marbuta mal-konsolidazzjoni tas-settur bankarju7.

     Skond data pprovduta mill-Kummissjoni (il-Eurostat) b’segwitu għar-rappurtaġġ mir-
     Repubblika Ċeka qabel April 20088,9, l-iżbilanċ ġenerali tal-gvern kien ta’ 1.6 % tal-PGD fl-
     200710 li hu, b'mod sinifikanti, taħt il-mira ta' 4 % tal-PGD stabbilita fl-aġġornament tal-
     programm ta’ konverġenza ta’ Marzu 2007. Fir-riżultati, id-dħul, bħala persentaġġ tal-PGD,
     kien 0.8 % tal-PGD ogħla milli mistenni fil-programm ta’ konverġenza ta' Marzu 2007, u n-
     nefqa tal-gvern kienet 1.8 % ta’ PGD aktar baxxa. Ir-riżultat, li kien ħafna aħjar minn dak
     mistenni, jidher li prinċipalment jirrifletti l-kontroll fuq in-nefqa soċjali, li kienet mistennija li
     titla’ b’madwar 1 % tal-PGD. Elementi oħra ta’ nefqa pubblika, inkluż kumpens għall-
     impjegati u konsum intermedju, ġew ikkontrollati wkoll. Barra minn hekk, it-tkabbir irriżulta
     bħala 6.5% tal-PGD ikkumparat ma' l-4.9% tal-PGD kif kien mistenni fil-programm ta’
     konverġenza ta’ Marzu 2007, u l-elastiċitajiet tat-taxxa kienu aħjar minn dawk imbassra.

     Kemm id-dħul kif ukoll in-nefqa kienu affettwati b’mod pożittiv b’żieda fl-impjiegi akbar
     milli kienet mistennija. Il-kontribuzzjonijiet soċjali kibru aktar milli kien imbassar u t-
     trasferimenti soċjali żdiedu biss marġinalment, bħala persentaġġ tal-PGD.

     Imqabbel ma’ l-2006, l-iżbilanċ ta’ bażi niżel b’1.1 % tal-PGD, li minnu madwar nofsu hu
     dovut għall-miżuri li ttieħdu, kif jidher fit-titjib tal-bilanċ strutturali, u n-nofs l-ieħor hu grazzi
     għal tkabbir aktar b’saħħtu. In-nefqa totali naqset b'1.2 % tal-PGD filwaqt li d-dħul totali
     naqas b’0.2 % tal-PGD. It-titjib fl-2007 jirrappreżenta kisba eċċezzjonali tar-
     rakkomandazzjoni tal-Kunsill biex “tikkontrolla aktar il-qagħda ħażina tal-baġit” li dak iż-
     żmien kienet imbassra għall-2007.

     7
             Fil-kuntest tal-privatizzazzjoni tas-settur bankarju, il-gvern Ċek ġarr ħafna mill-ispejjeż marbuta mas-
             self mhux produttiv, b’mod partikulari, permezz tal-ħolqien ta’ l-Aġenzija Ċeka għall-Konsolidazzjoni.
             Maż-żmien, il-proporzjon ta’ dawn l-assi niżel.
     8
             Stqarrija għall-Istampa mill-Eurostat Nru 54/2008 tat-18 ta’ April 2007.
     9
             Bi qbil ma’ l-Artikolu 8g(1) tar-Regolament (KE) Nru 3605/93.
     10
             Il-proporzjonijiet ta’ l-iżbilanċi huma ġeneralment riveduti - ’il fuq jew ’l isfel – wara l-pubblikazzjoni
             ta’ l-ewwel riżultati fin-notifika tar-Rebbiegħa. Għall-parti l-kbira ta' l-Istati Membri ta' l-UE, ir-
             reviżjonijiet normlament ikunu relattivament żgħar, u fil-medja tagħhom ma jkunux konsiderevolment
             differenti minn żero. Għar-Repubblika Ċeka, fid-dawl tal-qabża bejn l-iżbilanċ irrappurtat attwalment
             għall-2007 u l-valur ta' referenza ta’ l-iżbilanċ, il-probabbiltà li xi reviżjoni futura potenzjali fil-kontijiet
             tal-gvern ittella' l-proporzjon ta’ l-iżbilanċ ta' l-2007 għal livell li jaqbeż it-3 % tal-PGD hija żgħira.

MT                                                             4                                                                 MT
 ---pagebreak---      It-tnaqqis kumplessiv tan-nefqa tal-gvern hu rifless fiż-żieda fid-daqs tal-fondi ta’ riżerva li
     huma stmati li kibru għal 2¾ % tal-PGD (minn madwar 2 % fl-2006), li minnhom madwar
     ¾ % tal-PGD huma nefqa marbuta ma’ fondi mhux mill-UE li hija nefqa differita li tista’
     twassal għal żbilanċi akbar fil-futur. It-2 % l-oħra huma marbuta ma’ fondi mill-UE u sostnuti
     bi dħul.

     F’termini strutturali, l-iżbilanċ naqas minn 2.9 % tal-PGD fl-2006 għal 2.3 % tal-PGD fl-
     2007, konsegwenza ta’ kontroll kontinwu tan-nefqa tal-gvern inkluż is-salarji fis-settur
     pubbliku.

     3.       STIMA TA’ X’SE JKUN L-IŻBILANĊ FIS-SENA 2008 U LILHINN MINNHA

     Skond it-tbassir tar-Rebbiegħa 2008 tas-servizzi tal-Kummissjoni, l-iżbilanċ ġenerali tal-
     gvern mistenni li jkompli jinżel b’mod li jilħaq il-1.4 % tal-PGD fl-2008 u, jekk wieħed ma
     jassumi ebda bidla fil-politika, il-1.1 % tal-PGD fl-2009. Dan hu dovut għall-bilanċ fil-miżuri
     inklużi fil-pakkett ta’ stabilizzazzjoni, approvat fid-19 ta’ Settembru 2007, li hu stmat li jkollu
     impatt pożittiv li jammonta għal madwar 0.3 % tal-PGD għal kull sena (ara kaxxa I). Fl-2008
     u fl-2009, il-livell ta’ trasferimenti soċjali hu mistenni li jonqos, bħala persentaġġ mill-PGD,
     b’riżultat ta’ miżuri leġiżlattivi fil-pakkett ta’ stabilizzazzjoni. Barra mill-miżuri leġiżlattivi,
     il-konsolidazzjoni tistrieħ ukoll fuq kontroll kontinwu tas-salarji fis-settur pubbliku u fuq
     tnaqqis fil-konsum pubbliku bħala persentaġġ tal-PGD. Id-dħul hu mistenni jibqa’ stabbli
     bħala persentaġġ tal-PGD, għalkemm il-firxa ta’ miżuri marbuta mat-taxxa li qed jiġru fl-
     istess żmien jagħmel it-tbassir diffiċli. Il-previżjonijiet dwar l-iżbilanċ tas-servizzi tal-
     Kummissjoni fit-tbassir tar-Rebbiegħa huma konformi mal-iżbilanċ ippjanat kif irrappurtat
     fin-notifika tar-Rebbiegħa (1.5 % tal-PGD).

     Skond it-tbassir tar-Rebbiegħa 2008 tas-servizzi tal-Kummissjoni, il-bilanċ strutturali hu
     mistenni li jitjieb minn -2¼ % tal-PGD fl-2007 għal madwar -2 % tal-PGD fl-2008. It-titjib
     huwa inqas minn dak irrakkomandat mill-Kunsill (mill-anqas ¾ % tal-PGD) fid-dawl ta’ l-
     iżbilanċ ta’ bażi ta’ l-2007 li kien ħafna aħjar, sostnut mit-titjib strutturali fl-2007, ta’ madwar
     ½ % tal-PGD, li ma kienx mistenni fi żmien meta ngħatat ir-rakkomandazzjoni.
     L-objettiv għal żmien medju (MTO) tar-Repubblika Ċeka huwa żbilanċ strutturali ta’ 1 % tal-
     PGD li, skond il-programm ta' konverġenza l-aktar reċenti ppreżentat f'Novembru 2007,
     għandu jinkiseb sa l-2012. L-opinjoni tal-Kunsill ta’ l-4 ta’ Marzu 2008 fuq il-programm11
     stiednet lill-awtoritajiet Ċeki biex “jisfruttaw ir-rata għolja ta’ tkabbir fl-ekonomija billi
     jsaħħu r-ritmu ta’ aġġustament biex hekk jiżviluppaw marġini ta’ sikurezza li jiġġieled il-ksur
     tal-valur ta' referenza mill-aktar fis possibbli, u biex jiksbu l-objettiv għal żmien medju sa
     mhux aktar tard mill-2012”.

     11
            ĠU C 74, 20.3.2008, p. 24.

MT                                                    5                                                     MT
 ---pagebreak---              Kaxxa I: Taqsira tal-miżuri fil-pakkett ta’ stabilizzazzjoni ta’ Settembru 2007
      Il-pakkett ta’ stabilizzazzjoni mexxa l-piż kumplessiv tat-taxxa mit-tassazzjoni diretta għal
      dik indiretta. Mill-1 ta’ Jannar 2008 kienet introdotta, għalkemm fuq bażi mwessgħa, rata
      fissa ta’ 15 % ta’ taxxa fuq id-dħul personali li hi ppjanata li titkompla titniżżel għal 12.5 %
      fl-2009. Mill-1 ta’ Jannar 2008, ir-rata tat-taxxa korporattiva fuq id-dħul personali tnaqqset
      minn 24 % għal 21 % u se tkompli tinżel għal 19% sa l-2010. It-taxxi indiretti żdiedu
      f'Jannar 2008 permezz ta' żieda fil-faxxa t'isfel tal-VAT minn 5 għal 9 %, żidiet fi-taxxi tas-
      sisa, u l-introduzzjoni ta’ taxxa ambjentali fuq l-elettriku, il-gass naturali u l-fjuwils solidi.
      Ġie wkoll introdott limitu fuq il-bażi massima għall-ħlas ta’ kontributi soċjali li se jnaqqsu
      d-dħul.

      Il-pakkett ta’ stabilizzazzjoni introduċa leġiżlazzjoni ġdida bil-ħsieb li twassal għal tnaqqis
      fin-nefqa primarjament fil-qasam tal-benefiċċji soċjali, inkluż il-benefiċċji għat-tfal,
      benefiċċji ta’ kura soċjali, kontribuzzjonijiet lill-ġenituri, benefiċċji tat-tqala, benefiċċji ta’
      foster care, benefiċċji għal fornimenti ta’ l-iskejjel, u benefiċċji marbuta mal-funerali. Barra
      mit-tnaqqis fiss, bosta mill-benefiċċji ta’ kura soċjali m’għadhomx jingħaddu mal-livell
      minimu ta’ għixien li, min-naħa l-oħra, tbiddel mill-gvern għal bażi ta’ diskrezzjoni. Il-
      pakkett ta’ stabilizzazzjoni introduċa wkoll tariffi ta’ servizz għas-servizzi fil-qasam tas-
      saħħa minn Jannar 2008. Dan jinkludi wkoll tariffi għal konsulti mediċi, il-mediċini ta’
      preskrizzjoni u għaż-żmien ta’ rikoverazzjoni. Dawn il-bidliet huma stmati li jkollhom
      impatt pożittiv żgħir fuq id-dħul tal-gvern billi jiġġeneraw dħul addizzjonali u jnaqqsu n-
      nefqa billi titnaqqas id-domanda.

     Fit-23 ta’ Jannar 2008, il-gvern ressaq proposta biex jikkumpensa lill-knejjes għal propjetà
     reliġjuża li ġiet konfiskata (ara kaxxa II). B’segwitu għall-approvazzjoni tal-proposta mill-
     parlament Ċek, il-kumpens finanzjarju se jkun reġistrat bħala nefqa ta’ darba li żżid l-iżbilanċ,
     li tammonta għal 2.2 % tal-PGD fis-sena li fiha huwa rikonoxxut id-dejn pubbliku, għalkemm
     l-akbar parti tal-ħlas se tiġi posposta għal perjodu twil ħafna ta’ 60 sena. It-tranżazzjoni ma
     kinitx ġiet ikkunsidrata fit-tbassir tar-Rebbiegħa 2008 tas-servizzi tal-Kummissjoni bbażat fuq
     is-soltu suppożizzjoni li ma kien hemm ebda tibdil fil-politika. Dan minħabba li ma kienx ċar
     jekk, u meta, il-proposta tal-gvern kinitx se tiġi adottata mill-Parlament. It-tranżazzjoni lanqas
     ma kienet ġiet ikkunsidrata fit-tbassir tal-programm ta’ konverġenza. Fil-każ li l-proposta
     kellha tidħol fis-seħħ fl-2008 jew l-2009, l-iżbilanċ tal-gvern (inkluża din it-tranżazzjoni)
     ikun, skond it-tbassir attwali, temporanjament ’il fuq mit-3 % tal-PGD għal dik is-sena.

MT                                                    6                                                     MT
 ---pagebreak---       Kaxxa II: Il-proposta Ċeka għal kumpens għal propjetà tal-knisja li ġiet konfiskata
      Fit-23 ta’ Jannar 2008, il-gvern Ċek ressaq fil-parlament proposta biex jingħata kumpens
      lill-knisja għal propjetà reliġjuża konfiskata waqt il-perjodu 1948-1990. Huma previsti żewġ
      modi ta’ kumpens: l-għoti lura in natura u b’kumpens finanzjarju kemm-il darba l-għoti lura
      in natura m’għadux possibbli. Skond il-proposta, fejn jidħol il-kumpens finanzjarju, il-
      knejjes għandhom jirċievu mingħand il-gvern 60 pagament fi flus likwidi, wieħed kull sena,
      bl-ammont ta’ CZK 4274.9 miljun (0.1 % tal-PGD ta’ l-2008). Meta wieħed iqis ir-rata
      annwali ta’ interessi ta’ 4.85 %, dan jikkorrispondi ma’ kapital ta’ CZK 83.0 biljun (2.2 %
      tal-PGD ta’ l-2008) u CZK 173.5 biljun f’interessi12.
      L-uffiċċju Ċek għall-istatistika talab lill-Eurostat biex jikkjarifika l-implikazzjonijiet xierqa
      ta’ kontabbiltà tal-proposta tal-kumpens. Il-Eurostat ikkjarifika li l-għoti lura, in natura, ta’
      propjetà alternattiva m’għandu ebda impatt fuq l-iżbilanċ tal-gvern. Meta l-assi mogħtija
      lura huma l-istess bħal dawk konfiskati fil-passat, it-tranżazzjoni hija mniżżla fil-kontijiet
      ta’ l-ESA bħala bidliet oħra fil-volum mingħajr ebda impatt dirett fuq il-kontijiet ta’ dħul u
      ta’ nfiq tal-gvern. Meta l-oġġett mogħti lura mhuwiex l-istess, l-għoti lura huwa mniżżel fil-
      kotba bħala trasferiment ta’ kapital imħallas li jitpaċa b’investiment negattiv.
      B’relazzjoni mal-kumpens finanzjarju, il-Eurostat ikkjarifika li, skond l-interpretazzjoni
      tiegħu tar-regoli ta’ kontabbiltà ta’ l-ESA, il-kapital li għandu jitħallas għandu jitniżżel fil-
      kotba bħala nefqa pubblika meta jiġi approvat l-att legali, minflok meta jsiru l-ħlasijiet fi
      flus likwidi. L-interess għandu jitniżżel bħala nefqa pubblika tul is-sittin sena ta’ wara. Il-
      Eurostat ikkjarifika li d-dejn li għadu dovut lill-knejjes għandu jitniżżel bħala kontijiet
      dovuti13.
      Għaldaqstant, fis-sena li l-parlament Ċek jadotta l-liġi u din tidħol fis-seħħ, il-kontijiet tal-
      gvern Ċek għandhom jinkludu tranżazzjoni kbira ħafna u ta' darba, li tgħolli l-iżbilanċ, u li
      tammonta għal 2.2 % tal-PGD. Il-fatt li d-dejn dovut lill-knejjes se jitniżżel bħala kontijiet
      dovuti ifisser li mhux se jikkostitwixxi dejn pubbliku fis-sens tar-
      Regolament (KE) Nru 3605/93. Fil-mument li tiġi rreġistrata n-nefqa, l-aġġustament bejn il-
      kapital u l-flussi għandu jinkludi differenza eċċezzjonalment kbira bejn il-kontanti u d-
      dovuti, li titpaċa gradwalment fuq medda ta’ 60 sena.

     4.       ŻVILUPPI TAD-DEJN U TBASSIR

     Minkejja żbilanċi pubbliċi ġenerali sinifikanti mill-2004, iż-żieda fil-livell tad-dejn ġiet
     ikkontrollata sew. Minħabba tkabbir rekord mill-2005, u tnaqqis sostanzjali fl-iżbilanċ
     ġenerali tal-gvern fl-2007 meta mqabbel ma’ l-2006, il-livell ta’ żbilanċ pubbliku naqas minn
     30.4 % tal-PGD fl-2004 għal 28.7 % tal-PGD fl-2007.

     Skond it-tbassir tar-Rebbiegħa ta' l-2008 tas-servizzi tal-Kummissjoni, il-proporzjon tad-dejn
     hu mistenni jibqa’ nieżel sa taħt it-28 % tal-PGD fl-2009, u dan minħabba konsolidazzjoni
     fiskali kontinwa u tkabbir makroekonomiku sostnut.

     12
            Skond informazzjoni pprovduta mill-awtoritajiet Ċeki, parti mill-ftehim dwar il-kumpens tinvolvi wkoll
            li s-sostenn lill-knejjes min-naħa ta’ l-Istat (eż. il-ħlas tas-salarji tal-qassisin) jinqata’ bil-mod il-mod.
            Is-sostenn mill-istat jammonta għal CZK 1406 miljun (0.04 % tal-PGD fl-2008).
     13
            L-ittra tal-Eurostat ta’ l-14 ta’ Marzu 2008 li tipprovdi parir ex ante lill-uffiċċju ta’ l-istatistika Ċek hija
            disponibbli fuq.

MT                                                            7                                                                MT
 ---pagebreak---      5.       KONKLUŻJONIJIET

     Minkejja l-antiċipazzjoni ta’ espansjoni fiskali qawwija fl-2007, il-bilanċ ġenerali tal-gvern
     tjieb minn -2.7 % tal-PGD fl-2006 għal -1.6 % tal-PGD fl-2007. Dan kien parzjalment dovut
     għal kontroll fl-infiq kif ukoll għal aktar tkabbir. Fl-2007, il-bilanċ strutturali, jiġifieri l-bilanċ
     nett aġġustat ċiklikament ta’ miżuri ta’ darba u oħrajn temporanji, tjieb bi ftit aktar minn ½ %
     tal-GDP.

     Il-gvern Ċek introduċa firxa ta’ miżuri leġiżlattivi, li daħlu fis-seħħ mill-2008, bl-għan li jiġu
     kkonsolidati l-finanzi pubbliċi fl-2008 u l-2009, inkluż permezz tal-kontroll tan-nefqa soċjali
     u ta’ l-introduzzjoni ta’ tariffi fuq is-servizzi għall-kura tas-saħħa, li għandu jkollhom impatt
     nett pożittiv fuq il-finanzi pubbliċi. Flimkien ma’ kontroll kontinwu fuq in-nefqa, u ma’
     monitoraġġ mill-qrib ta’ l-impatt fuq id-dħul tal-firxa wiesgħa tal-miżuri marbuta mat-taxxa
     implimentati fl-2008, dawn il-miżuri huma mistennija jwasslu għal aktar tnaqqis fl-iżbilanċ
     ġenerali tal-gvern. Skond it-tbassir tas-servizzi tal-Kummissjoni fir-Rebbiegħa 2008, l-
     iżbilanċ ta’ bażi huwa mistenni jkompli jitjieb għal 1.4 % tal-PGD fl-2008 u, fuq is-
     suppożizzjoni li ma kien hemm ebda tibdil fil-politika, għal 1.1 % fl-2009. Dan jindika li l-
     iżbilanċ tniżżel għal taħt il-limitu ta' 3 % tal-livell tal-PGD b'mod kredibbli u sostenibbli.

     Id-dejn pubbliku ġenerali gross niżel minn 29.4 % tal-PGD fl-2006 għal 28.7 % fl-2007, ferm
     taħt il-valur ta’ referenza ta’ 60 % tal-PGD. Skond it-tbassir tar-Rebbiegħa 2008 tas-servizzi
     tal-Kummissjoni, il-proporzjon tad-dejn huwa mistenni jkompli jinżel taħt it-28 % tal-PGD sa
     l-2009 (fuq is-suppożizzjoni li ma kien hemm ebda tibdil fil-politika).

     Minn evalwazzjoni kumplessiva jirriżulta li l-qagħda ta’ żbilanċ eċċessiv fir-Repubblika Ċeka
     ġiet korretta. Għaldaqstant, il-Kummissjoni tirrakkomanda lill-Kunsill biex jabroga d-
     deċiżjoni tiegħu dwar l-eżistenza ta' żbilanċ eċċessiv fir-Repubblika Ċeka.

MT                                                     8                                                       MT
 ---pagebreak---       Tabella 2: Żviluppi baġitarji, 2003-2009
                                                     2003 2004 2005 2006              2007           2008         2009
     % tal-PGD, sakemm m’hemmx indikazzjoni                                                   (2) CO
                                                                                COM CP                CP COM(3) CP(2)
                                                                                (2)
     mod ieħor                                                                                M
     Bilanċ ġenerali tal-gvern                        -6.6 -3.0 -3.6 -2.7         -1.6     -3.4 -1.4 -2.9     -1.1    -2.6
                                                            42.2 41.4                             40.
     - Dħul totali                                                                                40.7 38.1
                                                     40.7                41.0 40.8         39.8 7 39.5
                                                            45.2 44.9                             42.
     - Nefqa totali                                                                                41.8 40.7
                                                     47.3                43.6 42.4         43.3 2 42.4
       Li                                              1.2 1.2
                   - spejjeż fuq l-imgħax                                                                      1.1     1.2
     minnhom :                                                    1.2     1.1      1.2      1.2 1.1 1.3
                   - formazzjoni grossa ta' 4.5 4.8
                                                                                4.9     5.4
                   kapital fiss                                   4.9     5.0      4.8      5.1 4.8 5.3
     Bilanċ primarju                                  -5.5 -1.8 -2.4 -1.5         -0.4     -2.3 -0.3 -1.7      0.0    -1.3
     Miżuri ta' darba u dawk temporanji                0.0 -0.7 -1.1 -0.2          0.0      0.0 0.0 0.0        0.0     0.0
     Bilanċ strutturali(1)                            -5.5 -1.3 -2.1 -2.9         -2.3     -4.1 -1.9 -3.4     -1.5    -2.8
     Bilanċ primarju strutturali(2)                   -4.4 -0.1 -1.0 -1.7         -1.2     -2.9 -0.8 -2.2     -0.4    -1.6
                                                            30.4 29.7                             28.
     Dejn gross tal-gvern                                                                                27.2 30.2
                                                     30.1                29.4 28.7         30.4 1 30.3
     Pm       Tkabbir reali tal-PGD (%)                3.6 4.5 6.4        6.4      6.5      5.9 4.7 5.0        5.0     5.1
     Pm       Diskrepanza fil-produzzjoni             -3.0 -2.6 -0.8 0.8           2.0      1.8 1.4 1.4        1.1     0.7
     (1)
                Il-bilanċ (primarju) aġġustat ċiklikament bl-esklużjoni ta' miżuri ta' darba u ta’ dawk temporanji.
     (2)
                Bilanċi aġġustati ċiklikament u bilanċi strutturali u diskrepanzi fil-produzzjoni skond il-programm kif
                ikkalkulati mis-servizzi tal-Kummissjoni fuq il-bażi ta' l-informazzjoni fil-programm.
     (3)
                Suppożizzjoni ta' ebda tibdil fil-politika.
     Sorsi: It-tbassir tar-Rebbiegħa 2008 tas-servizzi tal-Kummissjoni (COM) u l-aġġornament ta' Novembru 2007
     tal-programm ta' konverġenza (CP).

MT                                                            9                                                              MT
 ---pagebreak---                                             Rakkomandazzjoni għal

                                        DEĊIŻJONI TAL-KUNSILL

                           li tabroga d-Deċiżjoni 2005/185/KE dwar l-eżistenza
                                  ta’ żbilanċ eċċessiv fir-Repubblika Ċeka

     IL-KUNSILL TA’ L-UNJONI EWROPEA,

     Wara li kkunsidra t-Trattat li jistabbilixxi l-Komunità Ewropea, u partikolarment l-
     Artikolu 104(12) tiegħu,

     Wara li kkunsidra r-rakkomandazzjoni mill-Kummissjoni,

     Billi:

     (1)      Permezz tad-Deċiżjoni tal-Kunsill 2005/185/KE14, li ssegwi rakkomandazzjoni mill-
              Kummissjoni skond l-Artikolu 104(6) tat-Trattat, ġie deċiż li fir-Repubblika Ċeka kien
              hemm żbilanċ eċċessiv. Il-Kunsill innota li l-iżbilanċ ġenerali tal-gvern kien 12.9 %
              tal-PGD fl-2003 (5.9 % tal-PGD li jeskludi spiża maġġuri ta' darba marbuta ma'
              garanziji li ngħataw mill-Istat), ’il fuq sew mit-3 % ta’ PGD tal-valur ta’ referenza fit-
              Trattat.

     (2)      Fis-5 ta' Lulju 2004, skond l-Artikolu 104(7) tat-Trattat u l-Artikolu 3(4) tar-
              Regolament tal-Kunsill (KE) 1467/97 tas-7 ta' Lulju 1997 dwar it-tħaffif u l-
              ikkjarifikar ta' l-implimentazzjoni tal-proċedura ta’ l-iżbilanċ eċċessiv15, il-Kunsill, fuq
              il-bażi tar-rakkomandazzjoni mill-Kummissjoni, indirizza rakkomandazzjoni lir-
              Repubblika Ċeka bl-għan li l-qagħda ta’ l-iżbilanċ pubbliku eċċessiv tinġieb fi
              tmiemha sa mhux aktar tard mill-2008. Ir-rakkomandazzjoni kienet ġiet ippubblikata.

     (3)      Minħabba t-tbassir ta' nfiq baġitarju eċċessiv fl-2007 u l-eċċess kontinwu ta’ l-iżbilanċ
              fuq il-valur ta' referenza fl-2008, il-Kunsill adotta deċiżjoni skond l-Artikolu 104(8) fl-
              10 ta' Lulju 2007, ibbażata fuq rakkomandazzjoni mill-Kummissjoni, fejn qal li l-
              azzjoni li qed tieħu r-Repubblika Ċeka ma kinitx tidher adegwata biex tikkoreġi l-
              iżbilanċ eċċessiv sa l-iskadenza ta' l-200816. Fl-10 ta' Ottubru 2007, il-Kunsill ħareġ
              rakkomandazzjoni ġdida skond l-Artikolu 104(7), ibbażata fuq rakkomandazzjoni
              mill-Kummissjoni, li fiha jirrakkomanda lir-Repubblika Ċeka tikkontrolla aktar il-
              qagħda ħażina tal-baġit fl-2007 u jikkonferma li l-iżbilanċ eċċessiv jispiċċa sa mhux
              aktar tard mill-2008, bid-9 ta' April 2008 bħala skadenza għall-awtoritajiet Ċeki biex
              jieħdu azzjoni effettiva. Fuq il-bażi tat-tbassir disponibbli dak iż-żmien, il-Kunsill
              stieden lill-awtoritajiet Ċeki biex jiżguraw titjib fil-bilanċ strutturali (jiġifieri l-bilanċ
              nett aġġustat ċiklikament tal-miżuri ta’ darba jew oħrajn temporanji) ta’ mhux inqas
              minn ¾ % tal-PGD fl-2008 meta mqabbel ma' l-2007.

     14
              ĠU L 62, 9.3.2005, p. 20.
     15
              ĠU L 209, 2.8.1997, p. 6. Ir-Regolament kif emendat bir-Regolament (KE) Nru 1056/2005 (ĠU L 174,
              7.7.2005, p. 5).
     16
              ĠU L 260, 5.10.2007, p. 13.

MT                                                      10                                                       MT
 ---pagebreak---      (4)   Skond l-Artikolu 104(12) tat-Trattat, id-Deċiżjoni tal-Kunsill dwar l-eżistenza ta'
           żbilanċ eċċessiv għandha tiġi abrogata meta l-iżbilanċ eċċessiv fl-Istat Membru
           kkonċernat ikun, fil-fehma tal-Kunsill, ġie korrett.

     (5)   Skond il-Protokoll dwar il-proċedura ta’ żbilanċ eċċessiv anness mat-Trattat, il-
           Kummissjoni tipprovdi d-data għall-implimentazzjoni tal-proċedura. Bħala parti mill-
           applikazzjoni ta’ dan il-Protokoll, l-Istati Membri jridu jinnotifikaw id-data dwar l-
           iżbilanċi u d-dejn pubbliċi u dwar fatturi varjabbli oħra relevanti darbtejn fis-sena,
           jiġifieri qabel l-1 ta’ April u qabel l-1 ta’ Ottubru, skond l-Artikolu 4 tar-Regolament
           tal-Kunsill (KE) Nru 3605/93 tat-22 ta’ Novembru 1993 dwar l-applikazzjoni tal-
           Protokoll dwar il-proċedura kontra l-iżbilanċ eċċessiv anness mat-Trattat li
           jistabbilixxi l-Komunità Ewropea17.

     (6)   Fuq il-bażi tad-data pprovduta mill-Kummissjoni (l-Eurostat), skond l-Artikolu 8g(1)
           tar-Regolament (KE) Nru 3605/93 b’segwitu għan-notifka mir-Repubblika Ċeka qabel
           l-1 ta’ April 2008 u fuq it-tbassir tar-Rebbiegħa 2008 tas-servizzi tal-Kummissjoni, il-
           konklużjonijiet li ġejjin huma ġġustifikati:

            –     l-iżbilanċ pubbliku ġenerali tniżżel minn 2.7 % tal-PGD fl-2006 għal 1.6 % tal-
                  PGD fl-2007, li hu taħt il-valur ta' referenza ta’ l-iżbilanċ, jiġifieri 3 % tal-
                  PGD. Dan jaqbel mal-mira ta’ 4 % tal-PGD fil-programm ta’ konverġenza ta’
                  Marzu 2007;

            –     filwaqt li d-dħul mit-taxxi issupera kull aspettattiva minħabba tkabbir
                  ekonomiku aktar minn dak mistenni, it-tnaqqis fl-iżbilanċ fl-2007 kien ukoll
                  konsegwenza ta' kontroll fuq l-infiq, partikolarment fir-rigward ta' kumpens
                  lill-impjegati tas-servizz pubbliku u tal-konsum intermedju. Il-parti l-kbira ta’
                  dak li ġie ffrankat fuq in-nefqa huwa ta’ natura permanenti. It-titjib fil-bilanċ
                  strutturali (jiġifieri l-bilanċ aġġustat ċiklikament wara l-miżuri ta' darba u
                  miżuri temporanji oħra) huwa stmat li kien kemm kemm ’il fuq minn ½ % tal-
                  PGD fl-2007;

            –     għall-2008, it-tbassir tar-Rebbiegħa 2008 jipprevedi li l-iżbilanċ se jkompli
                  nieżel, għal 1.4% tal-PGD, misjuq minn aktar miżuri ta’ kontroll fuq l-infiq,
                  miżuri leġiżlattivi biex tonqos in-nefqa soċjali u l-introduzzjoni ta’ tariffi
                  parzjali fuq is-saħħa. Id-dħul bħala persentaġġ tal-PGD huwa mistenni li jibqa’
                  ġeneralment kostanti b’konsegwenza ta’ firxa wesgħa ta’ miżuri marbuta mat-
                  taxxa implimentati fl-2008. Dan it-tbassir tar-Rebbiegħa huwa konformi mal-
                  mira ta' żbilanċ ta’ 1.5 % tal-PGD fin-notifika fiskali ta' April. Għall-2009, it-
                  tbassir tar-Rebbiegħa jipprevedi, fuq is-suppożizzjoni li ma kien hemm ebda
                  tibdil fil-politika, aktar tnaqqis fl-iżbilanċ għal 1.1 % tal-GDP. Dan jindika li l-
                  iżbilanċ tniżżel għal taħt il-limitu ta' 3 % tal-livell tal-PGD b'mod kredibbli u
                  sostenibbli. Il-bilanċ strutturali huwa previst li fl-2008 jitjieb bi kważi ½ ta'
                  punt perċentwali tal-PGD u, fuq is-suppożizzjoni li ma kien hemm ebda tibdil
                  fil-politika, ukoll fl-2009. Wieħed irid jara dan fl-isfond tal-ħtieġa li jsir
                  progress lejn l-objettiv għal żmien medju (MTO) għall-qagħda tal-baġit, li
                  għar-Repubblika Ċeka huwa żbilanċ strutturali ta’ 1 % tal-PGD, li jrid jintlaħaq

     17
           ĠU L 332, 31.12.1993, p. 7. Ir-Regolament kif emendat l-aħħar bir-Regolament (KE) Nru 2103/2005
           (ĠU L 337, 22.12.2005, p. 1).

MT                                                   11                                                      MT
 ---pagebreak---                    sal-2012 skond      l-aġġornament     ta’   Novembru 2007      tal-programm     ta’
                   konverġenza.

             –     id-dejn tal-gvern jibqa' ferm taħt il-valur ta' referenza ta' 60 % tal-PGD. Id-dejn
                   tal-gvern niżel minn 29.4 % tal-PGD fl-2006 għal 28.7 % fl-2007. Skond it-
                   tbassir tar-Rebbiegħa 2008, il-proporzjon tad-dejn huwa mistenni jkompli
                   jinżel taħt it-28 % tal-PGD sa l-aħħar ta’ l-2009 (fuq is-suppożizzjoni li ma
                   kien hemm ebda tibdil fil-politika).

     (7)    Fil-fehma tal-Kunsill, l-iżbilanċ eċċessiv fir-Repubblika Ċeka ġie korrett u d-
            Deċiżjoni 2005/185/KE għandha għalhekk tiġi abrogata.

     ADOTTA DIN ID-DEĊIŻJONI:

                                               Artikolu 1

     Minn evalwazzjoni kumplessiva jirriżulta li l-qagħda ta’ żbilanċ eċċessiv fir-Repubblika Ċeka
     ġiet korretta.

                                               Artikolu 2

     Id-Deċiżjoni 2005/185/KE hija b’dan abrogata.

                                               Artikolu 3

     Din id-Deċiżjoni hija indirizzata lir-Repubblika Ċeka.

     Maghmul fi,

                                                 Għall-Kunsill
                                                 Il-President

MT                                                 12                                                    MT


|

52011PC0115

/* KUMM/2011/0115 finali  */  Rakkomandazzjoni għal DEĊIŻJONI TAL-KUNSILL li taħtar il-Kapitali Ewropea tal-Kultura għas-sena 2015 fir-Repubblika Ċeka

	[pic] | IL-KUMMISSJONI EWROPEA |Brussel 14.3.2011KUMM(2011) 115 finaliRakkomandazzjoni għalDEĊIŻJONI TAL-KUNSILLli taħtar il-Kapitali Ewropea tal-Kultura għas-sena 2015 fir-Repubblika ĊekaMTMEMORANDUM TA’ SPJEGAZZJONIId-Deċiżjoni Nru 1622/2006/KE tal-Parlament Ewropew u tal-Kunsill tal-24 ta’ Ottubru 2006 li tistabbilixxi azzjoni tal-Komunità għall-avveniment tal-Kapitali Ewropea tal-Kultura għas-snin mill-2007 sal-2019[1], tistipula l-proċedura tal-ħatra tal-Kapitali Ewropej tal-Kultura. Skont l-Artikolu 2 ta’ din id-Deċiżjoni, mill-2009 ’l quddiem, żewġt ibliet ta’ żewġ Stati Membri se jkunu maħtura bħala Bliet Kapitali Ewropej tal-Kultura, skont min imissu, fl-ordni kronoloġika stipulata fl-Anness tad-Deċiżjoni. Il-Belġju u r-Repubblika Ċeka huma intitolati li jospitaw l-avveniment fl-2015.In-nomina għall-Bliet Kapitali Ewropej tal-Kultura li tikkonċerna s-sena 2015 hija sottomessa għall-proċess li ġej.Sejħa għat-tressiq tal-applikazzjonijiet se tiġi ppubblikata minn kull Stat Membru kkonċernat mhux aktar tard minn sitt snin qabel l-avveniment. Bord tal-għażla kompost minn 13-il espert indipendenti fis-settur kulturali se jiltaqa’ għal laqgħa qabel issir l-għażla mhux aktar tard minn ħames snin qabel l-avveniment. Dan jivvaluta l-applikazzjonijiet li jirċievi skont il-kriterji stabbiliti fl-Artikolu 4 tad-Deċiżjoni Nru 1622/2006/KE u jaqbel fuq lista mqassra ta’ bliet kandidati li għandhom ikomplu jitqiesu wara li titlesta l-applikazzjoni tagħhom.Kull Stat Membru kkonċernat ilaqqa’ l-bord tal-għażla finali, disa’ xhur wara l-laqgħa ta’ qabel l-għażla. Wara valutazzjoni estensiva tal-bliet magħżula minn qabel, ibbażata fuq il-kriterji stipulati għall-azzjoni, il-bord jirrakkomanda belt waħda għat-titolu f’kull Stat Membru kkonċernat.Abbażi ta’ dawn ir-rakkomandazzjonijiet, iż-żewġ Stati Membri jinnominaw belt kull wieħed biex kull waħda tkun Kapitali Ewropea tal-Kultura u jinnotifikaw lill-Parlament Ewropew, lill-Kunsill, lill-Kummissjoni u lill-Kumitat tar-Reġjuni mhux aktar tard minn erba’ snin qabel ma jibda l-avveniment inkwistjoni.Il-Parlament Ewropew jista’ jressaq opinjoni lill-Kummissjoni mhux aktar tard minn tliet xhur wara li jaslu n-nominazzjonijiet.Il-Kunsill, huwa u jaġixxi fuq rakkomandazzjoni mill-Kummissjoni, jaħtar b’mod uffiċjali lill-bliet inkwistjoni għas-sena li għaliha ġew innominati.Fir-Repubblika Ċeka ntlaqgħu tliet applikazzjonijiet għall-Kapitali Ewropea tal-Kultura: Hradec Králové, Ostrava u Plzeň.Fl-aħħar tal-preċedura tal-għażla f'żewġ stadji, il-proġett ta' Plzeň ġie ġġudikat bħala dak li jilħaq l-aħjar l-għanijiet u l-kriterji tal-avveniment kif spjegat fl-Artikolu 4 tad-Deċiżjoni Nru 1622/2006/KE.Għaldaqstant, fir-rapport tiegħu ta' Settembru 2010, il-bord irrakkomanda li Plzeň tospita l-avveniment fir-Repubblika Ċeka fl-2015. Ir-Repubblika Ċeka nnotifikat b’dawn in-nominazzjonijiet lill-Parlament Ewropew, lill-Kunsill, lill-Kummissjoni u lill-Kumitat tar-Reġjuni sa tmiem l-2010.Il-Parlament Ewropew ta l-opinjoni favorevoli tiegħu lill-Kummissjoni fil-bidu ta’ Jannar 2011.Il-proċess tal-għażla fil-Belġju ġie ffinalizzat fir-rebbiegħa tal-2010 u l-ħatra ta’ Mons saret f’Novembru 2010.Konsegwentament, il-Kummissjoni, b’konformità mal-Artikolu 9(3) tad-Deċiżjoni Nru 1622/2006/KE qed tressaq lill-Kunsill ir-rakkomandazzjoni mehmuża għall-ħatra uffiċjali ta’ Plzeň għall-avveniment tal-Kapitali Ewropea tal-Kultura 2015 fir-Repubblika Ċeka.Rakkomandazzjoni għalDEĊIŻJONI TAL-KUNSILLli taħtar il-Kapitali Ewropea tal-Kultura għas-sena 2015 fir-Repubblika ĊekaIL-KUNSILL TAL-UNJONI EWROPEA,Wara li kkunsidra t-Trattat dwar il-funzjonament tal-Unjoni Ewropea,Wara li kkunsidra d-Deċiżjoni Nru 1622/2006/KE tal-Parlament Ewropew u tal-Kunsill tal-24 ta’ Ottubru 2006 li tistabbilixxi azzjoni Komunitarja għall-avveniment tal-Kapitali Ewropea tal-Kultura għas-snin mill-2007 sal-2019[2], partikolarment l-Artikolu 9(3) tagħha,Wara li kkunsidra r-rakkomandazzjoni mill-Kummissjoni Ewropea,Wara li kkunsidra r-rapport tal-Bord tal-Għażla ta' Settembru 2010 dwar il-proċess tal-għażla tal-Kapitali Ewropej tal-Kultura fir-Repubblika Ċeka,Billi:Filwaqt li qies li l-kriterji msemmija fl-Artikolu 4 tad-Deċiżjoni Nru 1622/2006/KE intlaħqu kollha,ADOTTA DIN ID-DEĊIŻJONI:Artikolu 1Plzeň hija maħtura bħala “Il-Kapitali Ewropea tal-Kultura 2015” fir-Repubblika Ċeka.Artikolu 2Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea .Magħmul fi […],Għall-KunsillIl-President [1] ĠU L 304, 3.11.2006, p. 1[2] ĠU L 304, 3.11.2006, p. 1.


title: Rakkomandazzjoni għal DEĊIŻJONI TAL-KUNSILL li temenda għat-tieni darba d-Deċiżjoni 2010/320/UE indirizzata lill-Greċja bil-ħsieb li ssaħħaħ u tapprofondixxi s-sorveljanza fiskali u li tagħti notifika lill-Greċja biex jittieħdu miżuri għat-tnaqqis tad-defiċit meqjusa bħala meħtieġa biex tissewwa l-qagħda ta’ żbilanċ eċċessiv

text:
|

52010PC0740

	[pic] | IL-KUMMISSJONI EWROPEA |Brussel 9.12.2010KUMM(2010) 740 finaliRakkomandazzjoni għalDEĊIŻJONI TAL-KUNSILLli temenda għat-tieni darba d-Deċiżjoni 2010/320/UE indirizzata lill-Greċja bil-ħsieb li ssaħħaħ u tapprofondixxi s-sorveljanza fiskali u li tagħti notifika lill-Greċja biex jittieħdu miżuri għat-tnaqqis tad-defiċit meqjusa bħala meħtieġa biex tissewwa l-qagħda ta’ żbilanċ eċċessivRakkomandazzjoni għalDEĊIŻJONI TAL-KUNSILLli temenda għat-tieni darba d-Deċiżjoni 2010/320/UE tal-10 ta' Mejju 2010 indirizzata lill-Greċja bil-ħsieb li ssaħħaħ u tapprofondixxi s-sorveljanza fiskali u li tagħti notifika lill-Greċja biex jittieħdu miżuri għat-tnaqqis tad-defiċit meqjusa bħala meħtieġa biex tissewwa l-qagħda ta’ żbilanċ eċċessivIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea (TFUE), u b’mod partikolari l-Artikolu 126(9) u l-Artikolu 136 tiegħu,Wara li kkunsidra r-rakkomandazzjoni li ngħatat mill-Kummissjoni,Billi:(1) L-Artikolu 136(1)(a) TFUE jipprevedi l-possibiltà li jiġu adottati miżuri adattati speċifiċi għall-Istati Membri li l-valuta tagħhom hija l-euro bil-għan li jsaħħu l-koordinazzjoni u s-sorveljanza tad-dixxiplina baġitarja tagħhom.(2) L-Artikolu 126 TFUE jistabbilixxi li l-Istati Membri għandhom jevitaw żbilanċ tal-gvern eċċessiv u jistabbilixxi l-proċedura ta’ żbilanċ eċċessiv. Il-Patt ta' Stabbiltà u Tkabbir, li fil-parti korrettiva tiegħu jimplimenta l-proċedura ta’ żbilanċ eċċessiv, jipprovdi l-qafas li jsostni l-politiki tal-gvern għal ritorn immedjat għal pożizzjonijiet baġitarji sodi filwaqt li jqis il-qagħda ekonomika.(3) Fis-27 ta’ April 2009, il-Kunsill iddeċieda, skont l-Artikolu 104(6) tat-Trattat li jistabbilixxi l-Komunità Ewropea, li kien jeżisti żbilanċ eċċessiv fil-Greċja.(4) Fl-10 ta' Mejju 2010, il-Kunsill adotta Deċiżjoni indirizzata lill-Greċja skont l-Artikolu 126(9) u l-Artikolu 136, bil-ħsieb li tissaħħaħ u tapprofondixxi s-sorveljanza fiskali u li tagħti notifika lill-Greċja biex tieħu miżuri għat-tnaqqis tad-defiċit meqjusa neċessarji biex tkun rimedjata s-sitwazzjoni ta' żbilanċ eċċessiv mhux aktar tard mid-data ta' skadenza fl-2014 (minn issa 'l quddiem "Id-Deċiżjoni")[1]. Il-Kunsill stabbilixxa l-perkors li ġej għall-korrezzjoni tad-defiċit : defiċits tal-gvern li ma jaqbżux EUR 18 508-il miljun fl-2010, EUR 17 065-il miljun fl-2011, EUR 14 916-il miljun fl-2012, EUR 11 399-il miljun fl-2013 u EUR 6 385 miljuni fl-2014.(5) Skont il-previżjonijiet disponibbli meta l-Kunsill adotta d-Deċiżjoni, il-PDG reali kien mistenni li jiċkien b’4 % fl-2010 u 2½ % fl-2011, u jirkupra wara, b’rati ta’ tkabbir ta’ 1.1 % fl-2012, u 2.1 % fl-2013 u l-2014. Id-deflator tal-PDG kien mistenni li jkun 1.2 %, – -0.5 %, 1.0 %, 0.7 % u 1.0 % mill-2010 sal-2014, rispettivament. Minħabba l-iżviluppi ekonomiċi, il-PDG reali issa huwa mistenni li jiċkien b'4¼ % fl-2010 u bi 3 % fl-2011 u jirkupra wara b'rati ta' tkabbir ta' 1.1 % fl-2012, u 2.1 %fl-2013 u l-2014. Id-deflators tal-PDG issa huma mistennija li jkunu 3.0 %, 1.5 %, 0.4 %, 0.8 % u 1.2 % mill-2010 sal-2014, rispettivament.(6) Fil-15 ta' Novembru 2010, il-Eurostat ivvalida l-istatistika tad-defiċit u d-dejn tal-Gvern Grieg[2], skont ir-Regolament tal-Kunsill (KE) Nru 479/2009[3]. F'dik l-okkażżjoni, is-serje tad-defiċiti u d-djun għas-snin 2006-2009 kienu riveduti 'l fuq. Il-proporzjon tad-defiċit tal-gvern mal-PDG għall-2009 kien rivedut minn 13.6 % tal-PDG għal 15.4 % tal-PDG, filwaqt li l-proporzjoni tad-dejn kien rivedut minn 115.1 % tal-PDG għal 126.8 % tal-PDG.(7) Il-Greċja għamlet progress tajjeb fl-implimentazzjoni tal-miżuri mitluba mid-Deċiżjoni inkluż it-tnaqqis tad-defiċit tal-gvern. Madankollu, ir-reviżjoni msemmija qabel f'serje statistika flimkien mal-ġbir dgħajjef tad-dħul u problemi oħra bl-implimentazzjoni baġitarja, inkluż l-akkumulazzjoni ta' ammonti pagabbli, jimplikaw li l-limitu massimu tad-defiċit tal-gvern għall-2010 probabbilment mhux se jintlaħaq. Dan it-telf dovut għandu jkun irkuprat matul l-2011.(8) Fl-24 ta’ Novembru 2010, il-Greċja ppreżentat lill-Kunsill u l-Kummissjoni rapport li jiddeskrivi fil-qosor il-miżuri ta’ politika li ttieħdu biex jikkonformaw mad-Deċiżjoni. Il-Kummissjoni vvalutat ir-rapport u kkonkludiet li l-Greċja qed tikkonforma b’mod sodisfaċenti mad-Deċiżjoni[4].(9) Fid-dawl tal-kunsiderazzjonijiet imsemmija hawn fuq, jidher xieraq li tiġi riveduta d-Deċiżjoni minn għadd ta’ aspetti, filwaqt li titħalla kif inhi l-iskadenza għall-korrezzjoni tal-iżbilanċ eċċessiv u l-perkors ta’ aġġustament għad-defiċit tal-gvern u ż-żieda tad-dejn tal-gvern f'termini nominali.ADOTTA DIN ID-DEĊIŻJONI:Artikolu 1Id-Deċiżjoni 2010/320/UE hija emendata kif ġej:1. fl-Artikolu 1(3), it-tieni sentenza tiġi sostitwita b'dan li ġej:'3. Abbażi tal-previżjonijiet ta' Novembru 2010 dwar il-PDG, il-perkors korrespondenti għall-proporzjon ta' dejn mal-PDG ma għandux ikun iktar minn 143 % fl-2010, 153 % fl-2011, 157 % fl-2012, 158 % fl-2013 u 156 % fl-2014.2. fl-Artikolu 2(3) il-punt (k) huwa sostitwit b'dan li ġej:'(k) ġestjoni aħjar tal-assi pubbliċi, bil-għan li jinġabru mill-inqas EUR 1 biljun fl-2011, u mill-inqas EUR 3 biljuni kull sena fl-2012 u l-2013; ir-rikavat mill-bejgħ tal-assi (assi immobiljari u assi finanzjarji) għandhom jintużaw biex jinfeda d-dejn u mhux se jnaqqas l-isforzi tal-konsolidazzjoni fiskali għall-konformità tal-limiti massimi tad-defiċit fl-Artikolu 1(2);'.3. fl-Artikolu 2(3), il-punt (m) huwa sostitwit b'dan li ġej:'(m) digriet li jipprojbixxi l-gvernijiet lokali milli jkollhom defiċits mill-inqas sal-2014; tnaqqis fit-trasferimenti lill-gvern lokali f'konformità mal-iffrankar ippjanat u t-trasferimenti ta' kompetenzi;'.4. fl-Artikolu 2(3), il-punt (o) huwa sostitwit b'dan li ġej:'(o) implimentazzjoni ta' sistema uniformi ta' preskrizzjoni elettronika; pubblikazzjoni tal-lista tal-prezzijiet kompluta għall-mediċini fis-suq; applikazzjoni tal-lista ta' mediċini li mhumiex rimborżati u lista ta' mediċini li jistgħu jinbigħu mingħajr preskrizzjoni; pubblikazzjoni tal-lista l-ġdida ta' mediċini rimburżati bl-użu tas-sistema ġdida ta' prezz ta' referenza; għall-użu tal-informazzjoni disponibbli permezz tal-preskrizzjoni elettronika u l-iskennjar għall-ġbir ta' roħs mill-kumpaniji farmaċewtiċi; introduzzjoni għal mekkaniżmu ta' monitoraġġ li jippermetti li n-nefqa farmaċewtika tkun ivvalutata kull xahar; infurzar ta' kopagamenti għal servizzi ambulatorji regolari ta' EUR 5 u l-estensjoni ta' kopagamenti ta' żjarat mhux mixtieqa lid-dipartimenti tal-emerġenza; pubblikazzjoni ta' kontijiet awditjati għall-isptarijiet u ċ-ċentri tas-saħħa; ħolqien ta' taskforce indipendenti ta' esperti tal-politika tas-saħħa li l-kompitu tagħhom huwa li sal-aħħar ta' Mejju 2011 jipproduċu rapport dettaljat għal riforma kumplessiva tas-sistema tas-saħħa li għandha l-għan li ttejjeb l-effiċjenza u l-effikaċja tas-sistema tas-saħħa;'.5. fl-Artikolu 2(3), il-punt (p) għandu jitħassar u għandhom jiżdiedu l-punti li ġejjin:'(q) tnaqqis ulterjuri fin-nefqa operazzjonali b'mill-inqas 5 % li jwassal għal iffrankar ta' mill-inqas EUR 100 miljun;(r) tnaqqis ulterjuri fit-trasferimenti li jwassal għal iffrankar għall-gvern kollu ta' mill-inqas EUR 100 miljun. L-entitajiet pubbliċi benefiċjarji se jiżguraw tnaqqis addizzjonali fin-nefqa sabiex ma jkunx hemm akkumulazzjoni ta' arretrati;(s) verifika tal-mezzi tal-benefiċċji tal-familja minn Jannar 2011 'il quddiem li se twassal għal iffrankar ta' mill-inqas EUR 150 miljun (nett mill-kosti amministrattivi rispettivi);(t) tnaqqis mix-xiri ta' tagħmir militari (kunsinni) b'mill-inqas EUR 500 miljun meta mqabbel mal-livell reali tal-2010.(u) tnaqqis fin-nefqa fuq prodotti farmaċewtiċi mill-fondi tas-sigurtà soċjali b'EUR 900 miljun minħabba tnaqqis ulterjuri fil-prezzijiet tal-mediċini u minħabba proċeduri ġodda tal-akkwist pubbliku; u mill-isptarijiet (inkluż wkoll in-nefqa fuq it-tagħmir) b'mill-inqas EUR 350 miljun;(v) tibdil fil-maniġment, l-ipprezzar u l-pagi tal-intrapriżi pubbliċi li se jwassal għal iffrankar ta' mill-inqas EUR 800 miljun;(w) ekwalizzazzjoni tat-tassazzjoni fuq iż-żejt tat-tisħin u d-dijżil wara l-1 ta' Ottubru 2011, bl-għan li jkunu miġġielda l-frodi li se trendi EUR 600 miljun fl-2011 (impatt ta' sena sħiħa ta' mill-inqas EUR 900 miljun) netti mill-miżuri speċifiċi li jipproteġu l-faxex tal-popolazzjoni li għandhom inqas dħul;(x) żieda fir-rati mnaqqsa tal-VAT minn 5.5 % għal 6.5 % u minn 11 % għal 13 %, li se trendi mill-inqas EUR 880 miljun; u tnaqqis fir-rata tal-VAT applikabbli għall-mediċini u l-akkomodazzjoni fil-lukandi minn 11 % għal 6.5 % b'kost li ma jaqbizx EUR 250 miljun, nett mill-iffrankar għall-fondi tas-sigurtà soċjali u l-isptarijiet li jirriżulta mir-rata iktar baxxa tal-VAT fuq il-mediċini;(y) intensifikazjoni tal-ġlieda kontra l-kutrabandu tal-fjuwil (mill-inqas EUR 190 miljun);(z) żieda fit-tariffi tal-qrati (mill-inqas EUR 100 miljun);(aa) implimentazzjoni ta' pjan ta' azzjoni għall-ġbir tal-arretrati tat-taxxa (mill-inqas EUR 200 miljun);(bb) it-tħaffif tal-ġbir tal-penali tat-taxxa (mill-inqas EUR 400 miljun);(cc) il-ġbir tad-dħul li jirriżulta mill-qafas ġdid tat-tilwim u l-proċeduri legali fiskali (mill-inqas EUR 300 miljun);(dd) dħul mit-tiġdid tal-liċenzji tat-telekomunikazzjonijiet li waslu biex jiskadu (mill-inqas EUR 350 miljun);(ee) dħul minn konċessjonijiet (mill-inqas EUR 250 miljun).(ff) pjan ta' ristrutturazzjoni għan-netwerk tat-trasportazzjoni ta' Ateni (OASA). L-għan tal-pjan għandu jkun li jitnaqqas it-telf operazzjonali tal-kumpanija u jagħmilha ekonomikament vijabbli. Il-pjan għandu jinkludi tnaqqis drastiku fin-nefqa operazzjonali tal-kumpanija u żidiet fit-tariffi. L-azzjonijiet meħtieġa għandhom jiġu implimentati mhux aktar tard minn Jannar 2011.(gg) att li jillimita r-reklutaġġ fl-amministrazzjoni pubblika kollha għal proporzjon ta' mhux iktar minn reklutaġġ wieħed (1) għal kull 5 persuni li jirtiraw jew jitkeċċew mingħajr eċċezzjonijiet settorjali u inkluż persunal trasferit minn intrapriżi pubbliċi taħt ristrutturazzjoni għal entitajiet pubbliċi.6. Fl-Artikolu 2(4), qed jiżdiedu l-punti li ġejjin:“(c) ikklerjar ta' arretrati akkumulati fis-snin preċedenti.(d) pjan multiannwali għall-konsolidazzjoni fiskali strutturali inklużi miżuri ta' mill-inqas 5 % tal-PDG li jiżguraw il-miri tad-defiċit sal-2014;(e) pjan kontra l-evażjoni li jinkludi indikaturi ta' prestazzjoni kwantitattivi li jżommu responsabbli l-amministrazzjoni tad-dħul; leġiżlazzjoni li tissimplifika l-kwistjoni tal-amministrazzjoni fiskali u l-proċessi ta' appell ġudizzjarju u l-atti u l-proċeduri meħtieġa sabiex ikunu indirizzati aħjar imġiba skorretta, korruzzjoni u prestazzjoni ħażina ta' uffiċjali fiskali, inkluża l-prosekuzzjoni f'każijiet ta' ksur ta' doveri;(f) pjan ta' azzjoni dettaljat bi skeda li tikkompleta u timplimenta s-sistema ta' remunerazzjoni simplifikata.(g) titjib fis-sistemi ta' kontabbiltà u fatturazzjoni tal-isptarijiet permezz ta’: finalizzazzjoni tal-introduzzjoni ta' sistemi kontabilistika abbażi tad-dovuti b'entrati doppji korrispondenti fl-isptarijiet kollha; l-użu ta' sistema ta' kodiċi uniformi u reġistru komuni għall-provvisti tal-mediċina; il-kalkolu ta' stokkijiet u flussi ta' provvisti mediċi fl-isptarijiet kollha bl-użu ta' sistema ta' kodiċi uniformi għall-provvisti tal-mediċina; il-ġbir ta' kopagamenti mill-pazjenti fil-faċilitajiet kollha tal-NHS; il-fatturar fil-ħin tal-kosti tat-trattament (mhux iktar tard minn xahrejn) għall-fondi tas-sigurtà soċjali Griegi, Stati Membri oħra u assiguraturi privati tas-saħħa; l-iżgurar li mill-inqas 50 % tal-volum tal-mediċini użati mill-isptarijiet pubbliċi sal-aħħar tal-2011 hija komposta minn mediċini ġeneriċi u mingħajr brevetti billi jsir obbligatorju li l-isptarijiet pubbliċi kollha jakkwistaw prodotti farmaċewtiċi b'sustanza attiva;(h) bl-għan li jkun immaniġġat l-iskart u l-immaniġġar ħażin tal-kumpaniji proprjetà tal-istat u biex jiġu frankati EUR 800 miljun, il-Greċja għandha tadotta att sal-aħħar ta' Frar 2011 li: tnaqqas ir-remunerazzjoni fl-intrapriżi privati b'mill-inqas 10 % fil-livell tal-kumpaniji, tillimita r-remunerazzjoni sekondarja għal 10 % tar-remunerazzjoni primarja, tistabbilixxi limitu massimu ta' EUR 4 000 fix-xahar bħal dħul gross (12-il pagament fis-sena) iżżid it-tariffi tat-trasport urban b'mill-inqas 30 %; iżżid tariffi oħra; tistabbilixxi azzjonijiet li jnaqqsu n-nefqa operazzjonali fil-kumpaniji pubbliċi bejn 15 u 25 %; U tadotta att għar-ristrutturar tan-netwerk tat-trasport urban ta' Ateni (OASA);(i) qafas regolatorju ġdid li jiffaċilita l-konklużjoni tal-ftehimiet ta' konċessjoni għall-ajruporti reġjonali;(j) l-istabbiliment ta' taskforce indipendenti għall-politika tal-edukazzjoni li jkollha l-għan li żżid l-effiċjenza tas-sistema pubblika tal-edukazzjoni (edukazzjoni primarja, sekondarja u għolja) u li tagħmel użu iktar effiċjenti tar-riżorsi.7. Fl-Artikolu 2(5), il-punt (b) jinbidel b’dan li ġej:“(b) valutazzjoni tar-riżultati tal-ewwel fażi tar-reviżjoni funzjonali indipendenti ta' amministrazzjoni ċentrali, inklużi rakkomandazzjonijiet tal-politika operazzjonali; tiġi kompluta r-reviżjoni tal-programmi soċjali eżistenti;';8. Fl-Artikolu 2(5), qed jiżdiedu l-punti li ġejjin:'(h) il-promozzjoni ulterjuri tal-użu ta' mediċini ġeneriċi permezz ta': preskrizzjoni elettronika obbligatorja minn sustanza attiva;'9. fl-Artikolu 2(7), il-punt (c) għandu jitħassar u għandhom jiżdiedu l-punti li ġejjin:“(d) sistema ta' kost ibbażata fuq il-każijiet fl-isptar għandha tintuża għall-finijiet baġitarji mill-2013 'il quddiem;(e) atti għall-implimentazzjoni ta' rakkomandazzjonijiet operazzjonali tal-ewwel fażi tar-reviżjoni funzjonali tal-amministrazzjoni pubblika fuq livell ċentrali u tar-reviżjoni sħiħa tal-programmi soċjali eżistenti.(f) l-Awtorità Unika għall-Akkwist Pubbliku tibda l-operazzjonijiet tagħha bir-riżorsi neċessarji sabiex taqdi l-mandat, l-għanijiet, il-kompetenzi u s-setgħat tagħha fil-Pjan ta' Azzjoni.'Artikolu 2Din id-Deċiżjoni għandha jkollha effett fl-istess ġurnata tan-notifika tagħha.Artikolu 3Din id-Deċiżjoni hija indirizzata lir-Repubblika Ellenika.Magħmul fi Brussell, […]Għall-KunsillIl-President[1] Id-Deċiżjoni tal-Kunsill 2010/320/UE (ĠU L 145, 11.6.2010, p. 6).[2] Eurostat News Release 170/2010 tal-15/11/2010.[3] ĠU L 145, 10.6.2009.[4] Komunikazzjoni tal-Kummissjoni COM(2010) finali ... ta' [9] ta' Diċembru 2010


|

52010PC0440

/* COM (2010) 0440 final */  Rakkomandazzjoni għal DEĊIŻJONI TAL-KUNSILL li temenda d-Deċiżjoni tal-Kunsill 2010/320/UE tal-10 ta' Mejju 2010 indirizzata lill-Greċja bil-ħsieb li ssaħħaħ u tapprofondixxi s-sorveljanza fiskali u li tagħti notifika biex jittieħdu miżuri għat-tnaqqis tad-defiċit meqjusa bħala meħtieġa biex tissewwa l-qagħda ta' defiċit eċċessiv

	[pic] | IL-KUMMISSJONI EWROPEA |Brussel 19.8.2010KUMM(2010) 440 finaliRakkomandazzjoni għalDEĊIŻJONI TAL-KUNSILLli temenda d-Deċiżjoni tal-Kunsill 2010/320/UE tal-10 ta' Mejju 2010 indirizzata lill-Greċja bil-ħsieb li ssaħħaħ u tapprofondixxi s-sorveljanza fiskali u li tagħti notifika biex jittieħdu miżuri għat-tnaqqis tad-defiċit meqjusa bħala meħtieġa biex tissewwa l-qagħda ta' defiċit eċċessivRakkomandazzjoni għalDEĊIŻJONI TAL-KUNSILLli temenda d-Deċiżjoni tal-Kunsill 2010/320/UE tal-10 ta' Mejju 2010 indirizzata lill-Greċja bil-ħsieb li ssaħħaħ u tapprofondixxi s-sorveljanza fiskali u li tagħti notifika biex jittieħdu miżuri għat-tnaqqis tad-defiċit meqjusa bħala meħtieġa biex tissewwa l-qagħda ta' defiċit eċċessivIL-KUNSILL TAL-UNJONI EWROPEA,Wara li kkunsidra t-Trattat dwar il-finzjonament tal-Unjoni Ewropea (it-TFUE), u b'mod partikolari l-Artikolu 126(9) u l-Artikolu 136 tiegħu,Wara li kkunsidra r-rakkomandazzjoni mill-Kummissjoni,Billi:(1) L-Artikolu 136(1)(a) tat-TFUE jipprevedi l-possibilità ta' adozzjoni ta' miżuri speċifiċi għall-Istati Membri li jkollhom il-munita tagħhom euro bil-ħsieb li jissaħħu l-koordinazzjoni u s-sorveljanza tad-dixxiplina baġitarja tagħhom.(2) L-Artikolu 126 jistabbilixxi li l-Istati Membri għandhom jevitaw defiċits eċċessivi tal-gvern u jistipula l-proċedura ta' żbilanċ eċċessiv għal dak l-iskop. Il-Patt ta' Stabbiltà u Tkabbir, li fit-taqsima korrettiva tiegħu jimplimenta l-proċedura ta' żbilanċ eċċessiv, jipprovdi l-qafas li jirfed il-politiki tal-gvern biex ireġġgħu malajr pożizzjonijiet baġitarji sodi filwaqt li jieħdu inkunsiderazzjoni l-qagħda ekonomika.(3) Fis-27 ta' April 2009, il-Kunsill iddeċieda, skont l-Artikolu 104(6) tat-Trattat li jistabbilixxi l-Komunità Ewropea, li kien jeżisti defiċit eċċessiv fil-Greċja.(4) Fl-10 ta' Mejju 2010, il-Kunsill adotta Deċiżjoni indirizzata lill-Greċja skont l-Artikolu 126(9) u l-Artikolu 136 bil-ħsieb li ssaħħaħ u tapprofondixxi s-sorveljanza fiskali u li tagħti notifika biex jittieħdu miżuri għat-tnaqqis tad-defiċit meqjusa bħala meħtieġa biex tissewwa l-qagħda ta' defiċit eċċessiv sa mhux aktar tard mil-limitu tas-sena 2014[1]. Il-Kunsill stabbilixxa r-rotta li ġejja għall-korrezzjoni tad-defiċit: defiċits tal-gvern li ma jaqbżux it-8 % tal-PGD fl-2010, 7,6 % tal-PGD fl-2011, 6,5 % tal-PGD fl-2012, 4,9 % tal-PGD fl-2013, u 2,6 % tal-PGD fl-2014.(5) Skont il-previżjonijiet disponibbli meta l-Kunsill adotta d-Deċiżjoni msemmija qabel, il-PGD kien mistenni li jiċkien b'4 % fl-2010 u 2,6 % fl-2011, u jirkupra wara, b'rati ta' tkabbir ta' 1,1 % fl-2012, u 2,1 % fl-2013 u l-2014. Id-deflator tal-PGD kien mistenni li jkun 1,2 %, -0,5 %, 1,0 %, 0,7 % u 1,0% mill-2010 sal-2014, rispettivament. Sadanittant, fid-dawl tal-iżviluppi ekonomiċi, ir-rati reali tat-tkabbir tal-PGD msemmija qabel, għadhom xenarju b'riskji pożittivi u negattivi bbilanċjati, filwaqt li d-deflator issa huwa previst li jkun sostanzjalment ogħla għas-snin inizjali: 3½ %, 1¼ % u ½ % mill-2010 sal-2012.(6) Il-Greċja għamlet progress tajjeb fl-implimentazzjoni tal-miżuri mitluba mid-Deċiżjoni tal-Kunsill. F'bosta oqsma, il-miżuri ttieħdu qabel ma ġew obbligati li jittieħdu. Dan ġara, b'mod partikolari, fil-qasam tar-riforma tal-pensjonijiet, ir-riforma tal-amministrazzjoni lokali u l-pubblikazzjoni tad-dejta kull xahar dwar l-introjtu u n-nefqa tal-istat. Minkejja dan, għad hemm il-ħtieġa ta' għadd ta' modifiki f'kull wieħed minn dawn l-oqsma.(7) Fis-6 ta' Awwissu 2010, il-Greċja ppreżentat lill-Kunsill u l-Kummissjoni rapport li jiddeskrivi fil-qosor il-miżuri ta' politika li ttieħdu biex jikkonformaw mad-Deċiżjoni 2010/320/UE. Il-Kummissjoni vvalutat ir-rapport u kkonkludiet li l-Greċja qed tikkonforma b'mod sodisfaċenti mad-Deċiżjoni tal-Kunsill tal-10 ta' Mejju 2010[2].(8) Fid-dawl tal-konklużjonijiet ta' hawn fuq, jidher xieraq li tiġi riveduta d-Deċiżjoni tal-Kunsill minn għadd ta' aspetti, filwaqt li jitħalla kif inhu l-limitu ta' żmien għall-korrezzjoni tad-defiċit eċċessiv u r-rotta rispettiva ta' modifika għall-proporzjonijiet tad-defiċit meta mqabbla mal-PGD u d-dejn tal-gvern.ADOTTA DIN ID-DEĊIŻJONI:Artikolu 1Id-Deċiżjoni tal-Kunsill 2010/320/KE qed tiġi emendata kif ġej:(1) L-Artikolu 2(2)(a) qed jitbiddel b'dan li ġej:"(a) miżuri ta' konsolidazzjoni fiskali li jammontaw mill-inqas għal 3,2 % tal-PGD (4,3 % tal-PGD jekk jittieħdu inkunsiderazzjoni l-ammonti ttrasferiti mill-miżuri implimentati fl-2010) li għandhom jiġu inklużi fl-abbozz tal-baġit għall-2011: tnaqqis fil-konsum intermedju tal-amministrazzjoni pubblika mill-inqas bi EUR 300 miljun meta mqabbel mal-livel tal-2010 (li jiżdied mat-tfaddil mir-riforma tal-amministrazzjoni pubblika u l-gvern lokali msemmi f'dan il-paragrafu), iffriżar fl-aġġustamenti tal-pensjonijiet (bl-iskop li jitfaddlu EUR 100 miljun), tariffa temporanja ta' kriżi fuq intrapriżi bi profittabilità għolja (li trendi mill-inqas EUR 600 miljun f'introjtu addizzjonali kull sena fl-2011, l-2012 u l-2013), tassazzjoni preżuntiva tal-professjonisti (li trendi mill-inqas EUR 400 miljun fl-2011 u introjti miżjuda mill-inqas b'EUR 100 miljun fis-sena fl-2012 u l-2013), twessigħ tal-bażi tal-VAT biex tinkludi ċerti servizzi li bħalissa huma eżenti u permezz tat-trasferiment ta' 30 % tal-oġġetti u s-servizzi mir-rata mnaqqsa għar-rata ewlenija (li trendi EUR 1 biljun) taxxa gradwali fuq l-emissjonijiet tas-CO2 (li trendi mill-inqas EUR 300 miljun fl-2011), l-implimentazzjoni mill-Gvern tal-leġiżlazzjoni li tirriforma l-amministrazzjoni pubblika u organizzazzjoni mill-ġdid tal-gvern lokali (bl-iskop li jitnaqqsu l-ispejjeż mill-inqas b'EUR 500 miljun fl-2011, u EUR 500 miljun addizzjonali f'kull sena fl-2012 u l-2013); tnaqqis f'investimenti ffinanzjati domestikament (mill-inqas b'EUR 500 miljun) billi tingħata prijorità lill-proġetti ta' investiment iffinanzjati mill-fondi strutturali tal-UE, inċentivi biex jiġi regolarizzat il-ksur tal-liġi fl-użu tal-art (li jrendu mill-inqas EUR 1500 miljun mill-2011 sal-2013, li minnhom mill-inqas EUR 500 miljun fl-2011), ġabra ta' introjtu mil-liċenzjar tal-logħob (mill-inqas EUR 500 miljun f'bejgħ ta' liċenzji u EUR 200 miljun fi drittijiet annwali), twessigħ tal-bażi tat-taxxa fuq il-proprjetà billi jiġu aġġornati l-valuri tal-assi (biex irendi mill-inqas EUR 400 miljun introjtu addizzjonali), tassazzjoni miżjuda tal-pagi in natura , inkluż billi jiġu intaxxati l-pagamenti tal-leasing tal-karozzi (mill-inqas b'EUR 150 miljun); tassazzjoni miżjuda tal-oġġetti ta' lussu (mill-inqas b'EUR 100 miljun), taxxa speċjali fuq stabbilimenti mhux awtorizzati (biex trendi mill-inqas EUR 800 miljun kull sena), sostituzzjoni ta' 20 % biss tal-impjegati li jirtiraw fis-settur pubbliku (il-gvern ċentrali, il-gvernijiet lokali, il-fondi tas-sigurtà soċjali, il-kumpaniji pubbliċi, l-aġenziji statali u istituzzjonijiet pubbliċi oħra). Miżuri li jrendu tfaddil baġitarju kumparabbli jistgħu jiġu kkunsidrati wara konsultazzjoni mal-Kummissjoni,"(2) L-Artikolu 2(2)(b) qiegħed jitħassar.(3) L-Artikolu 2(2)(f) qed jitbiddel b'dan li ġej:"(f) it-tnedija ta' analiżi indipendenti tal-amministrazzjoni ċentrali u tal-programmi soċjali eżistenti."(4) Fl-Artikolu 2(2), qed jiżdiedu s-subparagrafi (j) u (k) li ġejjin:"(j) it-twaqqif ta' reġistru ċentrali komprensiv għall-intrapriżi pubbliċi;(k) pjan ta' azzjoni bi skeda għal azzjonijiet konkreti li jwasslu għall-ħolqien ta' awtorità ċentrali tal-akkwisti pubbliċi."(5) Fl-Artikolu 2(3) qed jiżdiedu s-subparagrafi (m) sa (r) li ġejjin:"(m) att li jipprojbixxi l-gvernijiet lokali milli jkollhom id-defiċits, mill-inqas sal-2014;(n) pubblikazzjoni ta' previżjonijiet li jifirxu fuq medda twila ta' żmien tal-infiq fuq il-pensjonijiet sal-2060 kif stabbilit fil-leġiżlazzjoni ta' Lulju 2010 li tkopri l-iskemi ewlenin tal-pensjoni (IKA, inkluża l-iskema tal-pensjoni għaċ-ċivil, OGA u OAEE).(o) att li jistabbilixxi limitu massimu ta' EUR 50 miljun għall-kontribuzzjoni tal-obbligu tas-servizz pubbliku (OSP) mill-gvern ġenerali lill-operaturi tal-ferroviji għall-perjodu 2011-2013 u li jistabbilixxi l-prinċipju li l-Istat ma jagħti l-ebda appoġġ addizzjonali espliċitu jew impliċitu lill-operaturi tal-ferroviji;(p) pjan ekonomiku għall-ferroviji Griegi. Il-pjan ekonomiku jispeċifika l-mod kif l-attivitajiet operattivi se jsiru profittabbli, inkluża l-kopertura tal-ispejjeż tad-deprezzar, mill-2011 'il hemm, inkluż billi jingħalqu rotot li qed jagħmlu t-telf, billi jiżdiedu t-tariffi u jitnaqqsu l-pagi u l-livell ta' impjegati; jipprovdi analiżi dettaljata tas-sensittività dwar l-implikazzjoni għall-ispejjeż tal-pagi ta' xenarji varji għar-riżultat tal-ftehim kollettiv u jipprovdi informazzjoni dwar alternattivi differenti fir-rigward tal-istaff, u jipprevedi r-ristrutturar tal-holding company, inkluż il-bejgħ tal-art jew ta' assi oħra;(q) tfittex għajnuna teknika minn esperti internazzjonali dwar bosta aspetti tal-effiċjenza u l-effettività tas-sistema tas-saħħa u l-ġestjoni tal-isptarijiet, bl-iskop tat-tisħiħ tal-effiċjenza u t-tnaqqis tal-ħela;(r) tinforza l-ħlas ta' EUR 3 għal servizzi regolari tal-outpatients fl-isptarijiet pubbliċi."(6) Fl-Artikolu 2(4) qed jiżdied is-subparagrafu (b) li ġej:"(b) pubblikazzjoni ta' previżjonijiet komprensivi li jifirxu fuq medda twila ta' żmien tan-nefqa fuq il-pensjonijiet sal-2060 kif stabbilit fir-riforma tal-leġiżlazzjoni ta' Lulju 2010. Il-previżjonijiet għandhom jinkludu l-iskemi (awżiljari) supplementarji, abbażi ta' sett komprensiv tad-dejta miġbura u elaborata mill-Awtorità Attwarjali Nazzjonali. Il-Kumitat tal-Politika Ekonomika tal-UE għandu jagħmel analiżi inter pares u jivvalida l-previżjonijiet."(7) L-Artikolu 2(5)(b) qed jitbiddel b'dan li ġej:"(b) miżuri li jimplimentaw il-konklużjonijiet tal-ewwel fażi tal-analiżi funzjonali indipendenti tal-amministrazzjoni ċentrali u l-programmi soċjali;"(8) Fl-Artikolu 2(5) qed jiżdiedu s-subparagrafi (d), (e) u (f) li ġejjin:"(d) att li jirrevedi l-parametri ewlenin tas-sistema tal-pensjonijiet, jekk il-previżjonijiet li jifirxu fuq medda twila ta' żmien mogħtija mill-paragrafi (3)(n) u (4)(b) juru li ż-żieda prevista fin-nefqa pubblika tal-pensjonijiet għandha taqbeż il-limitu ta' 2,5 punti perċentwali tal-PGD mill-2009 sal-2060;(e) reviżjoni tat-tħaddim ta' iskemi pubbliċi tal-pensjonijiet supplementari/awżiljari bl-iskop li tiġi stabbilizzata n-nefqa u tiħi ggarantita n-newtralità baġitarja ta' dawk l-iskemi;(f) reviżjoni tal-lista ta' professjonijiet intensi u diffiċli biex titnaqqas il-kopertura għal mhux iktar minn 10 % tal-ħaddiema; il-lista l-ġdida ta' impjiegi diffiċli u perikolużi għandha tapplika b'effett mill-1 ta' Lulju 2011 għall-impjegati attwali u futuri kollha."(9) Fl-Artikolu 2(7) qed jiżdied is-subparagrafu (c) li ġej:"(c) miżuri li jimplimentaw il-konklużjonijiet tat-tieni fażi tal-analiżi funzjonali indipendenti tal-amministrazzjoni ċentrali u l-programmi soċjali;"(10) L-Artikolu 4(2)(g) qed jitbiddel b'dan li ġej:"(g) nefqa tal-gvern fl-istennija tal-ħlas, li tispeċifika dawk li skadew id-data meta kienu dovuti."Artikolu 2Din id-Deċiżjoni għandha tieħu effett fil-jum tan-notifika tagħha.Artikolu 3Din id-Deċiżjoni hija indirizzata lir-Repubblika Ellenika.Magħmul fi Brussell, […]Għall-KunsillIl-President […] [1] Id-Deċiżjoni tal-Kunsill 2010/320/UE (ĠU L 145, 11.6.2010, p. 6).[2] Il-Komunikazzjoni tal-Kummissjoni 'Segwitu għad-Deċiżjoni tal-Kunsill tal-10 ta' Mejju 2010 indirizzata lill-Greċja bil-ħsieb li ssaħħaħ u tapprofondixxi s-sorveljanza fiskali u li tagħti notifika lil Greċja biex tieħu miżuri għat-tnaqqis tad-defiċit meqjusa bħala meħtieġa biex tissewwa l-qagħda ta' defiċit eċċessiv,' COM (2010) finali XXX ta' [19] ta' Awwissu 2010.